Vaterpolo Srbija - Serbia Water Polo: Saradnja sa UNIQA osiguranjem produžena do 2024. godine\n12.07.2021 14:55 Starost: 74 days\nSaradnja sa UNIQA osiguranjem produžena do 2024. godine\nUNIQA osiguranje i Vaterpolo savez Srbije nastavljaju saradnju! Ugovor kojim je do 2024. godine osnaženo partnerstvo ispunjeno medaljama, titulama i planetarnim uspesima „zlatnih delfina“ potpisali su Sonja Marić, direktorka Brenda i komunikacija UNIQA osiguranja i Viktor Jelenić, predsednik VSS.\n- UNIQA od 2016. godine ponosno nosi trofej zvaničnog osiguranja vaterpolo tima Srbije. Naše partnerstvo prevazišlo je okvire saradnje i izraslo u pouzdano prijateljstvo, krunisano najuspešnijim godinama za srpski vaterpolo. UNIQA sa posebnim zadovoljstvom ostaje osmi igrač reprezentacije i sigurna podrška Vaterpolo savezu Srbije. Oslonjeni na zajedničke vrednosti, danas otvaramo još jedno poglavlje nastojeći da osiguramo vetar u leđa za vrhunske rezultate vaterpolo tima Srbije i u budućnosti. – rekla je Sonja Marić podsećajući da su proteklih godina, pomoteri UNIQA osiguranja bili upravo članovi vaterpolo reprezentativci.\nVaterpolo reprezentacija Srbije, ubedljivo je najtrofejnija naša selekcija poslednjih godina, a prema rečima predsednika Vaterpolo saveza Srbije, Vitkora Jelenića, postoji jasna strategija kako da se trofejni niz nastavi.\n- Hvala UNIQA osiguranju na poverenju i podršci koju nam pružaju. Idemo dalje, zajedno, u nove pobede – jasan je Viktor Jelenić.\nU naredne tri godine, UNIQA ostaje sigurna podrška Vaterpolo savezu Srbije za kontinuitet osvajanja medalja na najvećim međunarodnim takmičenjima.\n- Nadam se da ćemo u narednim godinama ponoviti sve uspehe. Srbija je jedna mala zemlja, gde narod ne zna važnost osiguranja pa je velika stvar to približiti ljudima. Ovo je hrabar iskorak, pogotovo u trenutku kada je klupski vaterpolo na putu ekspanzije ka novim uspesima - izjavio je Dejan Savić, selektor vaterpolo reprezentacije Srbije.\nNakon potpisivanja ugovora, (o)sigurana podrška simbolično je zaokružena prigodnim poklonom Vaterpolo saveza Srbije UNIQA osiguranju – kapicom i loptom sa potpisima svih reprezentativaca i članova stručnog vaterplo tima koju je Filip Filipović, kapiten srpskih delfina uručio Sonji Marić.\n- Svih ovih godina, igračima je bezbednost bila vema važna. Drago mi je da se ova tradicija nastavlja i nadam se da će, kada neki od nas budu završili reprezentativne karijere, naredne generacije vaterpolista imati ovakvu podršku u budućnosti. UNIQA je 14. član našeg tima– naglasio je Filip Filipović.\nPredstavnicima medija u znak zahvalnosti za podršku sa tribina i promociju vaterpolo sporta, UNIQA je darovala replike oficijelnih lopti evropskih šampionata u vaterpolu.


Ukinuti tviter nalozi koji su širili dezinformacije iz Saudijske Arabije | Restart Magazin\n21/12/2019 21/12/2019 Urednik\tdezinformacije, nalog, Saudijska Arabija, Tviter\nTviter je objavio da je ukinuo gotovo 6.000 naloga povezanih sa operacijama manipulacija i dezinformacija koje je organizovala Saudijska Arabija.\nPrema toj tehnološkoj kompaniji ukinuti nalozi bili su deo koordiniranog napora saudijskih državnih agencija i pojedinaca da unaprede geopolitičke interese te zemlje.\nVećina tih profila bila je na arapskom i izgledali su kao povoljne poruke za saudijske vlasti, ali jedan deo je bio i na engleskom i cilj im je bila zapadna javnost, saopštila je ta platforma, a preneo je Frans pres.\nTviter je saopštio da su uklonjeni saudijski nalozi širili poruke povoljne za saudijske vlasti uglavnom kroz agresivno lajkovanje, retvitovanje ili odgovaranje.\nTviter je počeo da demontira tu mrežu 2018. godine. Kalifornijska kompanija je ove jeseni uspela bolje da izdvoji one koji su uključeni u te akcije, i preduzela je drastične mere u oktobru ove godine.\nKompanija je saopštila da je blokirala više od 88.000 naloga zbog slične prakse.\nFejsbuk je takodje saopštio da je uklonio stotine naloga, grupa i stranica povezanih sa neautentičnim ponašanjem dve odvojene grupe koje potiču iz Gruzije i iz Vijetnama.\nOvi najnoviji potezi suzbijanja državnih kampanja na društvenim mrežama deo su jačanja napora tehnoloških kompanija da se izbore sa dezinfomacijama na svojim platformama uoči američkih predsedničkih izbora iduće godine, navodi agencija AP.\n← Objavljen spisak muzičara koji nastupaju na Exitu 2020.\nKakva je budućnost italijanskog pokreta “Sardine” →


Sve ljubitelje filma uskoro očekuje lepo iznenađenje u Domu Omladine. Naime, 7. 8. i 9. oktobra premijerno će se prikazati pet filmova koji nose epitet festivalskih hitova.\nGledaoci će moći po veoma pristupačnoj ceni da uživaju u ovim odličnim filmskim ostvarenjima. Filmska revija nosi naziv „Pet zvezdica“, a evo i spisak filmova koji će se prikazivati:\n1. Kreativna kontrola\n2. Led i nebo\n3. Predstava nad predstavama\nRadnja filma „Kreativna kontrola“ je u SAD-u. Žanr ovog filma je naučna fantastika, a režiser je Bendžamin Dikinson. Premijerno će se prikazati 7. oktobra sa početkom u 20.00.\nFrancuski ekodokumentarac „Led i nebo“ je zatvorio filmski festival u Kanu prošle godine, a režirao ga je reditelj Lik Žake koji je postao svetski priznat 2005. godine, kada je njegov film „Marš pingvina“ osvojio Oskara za najbolji dokumentarac. Film će se projektovati 8. oktobra u 18.00.\nIste večeri, ali sa početkom u 20.00 prikazaće se češki film „Kućna nega“ koji obrađuje najvažnije životne teme. Režirao ga je češki Slávek Horák.\nU režiji Benedikta Erlingsona, 9. oktobra će se premijerno prikazati film „Predstava nad predstavama“. Ovaj britansko-islandski film je dokumentarac i nastao je u produkciji BBC-a. Film počinje u 18.00, a ukoliko želite da budete deo sveta cirkusa i karnevala, obavezno pogledajte ovaj film.\nDanska televizijska zvezda Sidse Bejbet Nudsen, koju naša publika zna iz serije „Premijerka“, ovog puta će igrati u drami francuskog režisera Kristijana Vinsena. Film je prikazan na festivalu u Veneciji, gde je dobio nagradu za najbolji scenario i najbolju mušku ulogu, koju tumači Fabris Lučini. Film "Sudija" će biti prikazan 9. oktobra u 20.00 i njime će se završiti Filmska revija „Pet zvezdica“ u Domu Omladine.\nKarte možete kupiti već od 25. septembra, a Organizator revije je distributerska kuća Five stars i Dom omladine Beograda.


Prijem kod zvaničnika i humanitarna akcija u Nedelji Crvenog krsta -\nOd 8. do 15. maja u Aleksincu se obeležava Nedelja Crvenog krsta. Svakog 8. maja u celom svetu se obeležava dan kada je rođen Anri Dinan, osnivač najveće i najstarije humanitarne organizacije i to je dan Crvenog krsta. Crveni krst u Aleksincu osnovan je među prvima u Srbiji još davne 1876. godine.\n‒ Nedelju Crvenog krsta obeležićemo prijemom kod predsednika opštine Aleksinac Nenada Stankovića koji je planiran za sutra od 8 sati, dok će od 9 sati delegaciju Crvenog krsta ugostiti direktor Opšte bolnice Aleksinac Goran Vidić. Delegacija će od 10 sati biti kod direktora Doma zdravlja Rodoljuba Živadinovića i ovom prilikom biće potpisan ‘Sporazim o sprovođenju minimalnih aktivnosti iz oblasti preventivne i zdravstvene zaštite’ između Doma zdravlja Aleksinac i Crvenog krsta Aleksinac. Ovaj sporazum je veoma bitan, jer predstvlja razmenu iskustava i sprovođenje zajedničkih aktivnosti iz oblasti preventivne i zdravstvene zaštite na teritoriji opštine Aleksinac ‒ najavio je sekretar Crvenog krsta Aleksinac Milan Terzić i dodao da oni cele nedelje slave hrabrost i posvećnost njihovih volontera i zaposlenih, čije aktivnosti i predan rad omogućavaju ublažavanje ljudske patnje, spasavanje života i doprinose jačanju otpornosti zajednice.\nU sklopu obeležavanje nedelje Crvenog krsta u subutu, 11. maja, biće organizovana akcija prikupljana krvi. Pored Crvenog krsta i Zavoda za transfuziju krvi koji su organizatori akcije, Klub dobrovoljnih davalaca krvi „Humano srce” uključuo se kao partner u organizaciji. Ovo je sada već tradicionalna akcija koja se održava 11. maja na Dan nacionalnih davalaca krvi i cilj je da se ovom prilikom prikupi preko 100 jedinica krvi. Kao i prethodne, i ova akcija će biti održana u prostorijama Doma kulture u Aleksincu od 8 do 14 časova.\nPrevious Post:Beograd i Srbija u odbrani aleksinačkog drvoreda?\nNext Post:U petak urnebesna „Tetka od milion dolara”


MEĐUNARODNA SARADNJA PORESKIH UPRAVA: Srbija skinuta sa sive liste poreskih jurisdikcija EU - Nira Press\nPočetna » MEĐUNARODNA SARADNJA PORESKIH UPRAVA: Srbija skinuta sa sive liste poreskih jurisdikcija EU\nSrbija je skinuta sa sive liste poreskih jurisdikcija Evropske unije, odnosno, liste jurisdikcija koje ne sarađuju u poreskim pitanjima.\nOva promena je direktna posledica činjenice da je Srbija u julu 2019. godine potpisala Konvenciju o multilateralnoj administrativnoj saradnji (Convention on Mutual Administrative Assistance in Tax Matters – MAC), koja je 30. 08. 2019. godine potvrđena u Skupštini Srbije, a definitivno stupa na snagu 1. 12. 2019. godine.\nNaime, EU je u decembru 2017. godine izradila crnu i sivu listu poreskih jurisdikcija, nakon što su detektovani načini na koje kompanije i pojedinci nastoje da izbegnu poreske obaveze. Mesto na sivoj ili crnoj listi za države znači lošiju reputaciju i strože kontrole u transakcijama sa EU. Inicijalno, na sivoj listi se nalazilo 47 jurisdikcija. Siva lista bi trebalo da sadrži zemlje za koje se takođe smatra da nemaju poresku politiku usklađenu sa EU, ali su se obavezale na promenu svojih poreskih pravila.\nPodstaknuta nizom skandala koji su otkrili prakse kompanija i pojedinaca koji žele da smanje svoje račune za porez, uključujući curenje podataka Paradise Papers (globalna istraga koja je otkrila offshore aktivnosti nekih od najmoćnijih ljudi na svetu), EU je pojačala svoje napore u borbi protiv izbegavanja poreza.


Dejvid Kameron ni u svojoj zemlji nema podršku za zamrzavanje evropskog budžeta - Biznis i Finansije\nHome\tVestiBiznis & Finansije\tDejvid Kameron ni u svojoj zemlji nema podršku za zamrzavanje evropskog budžeta\nBritanski premijer Dejvid Kameron pretrpeo je prvi veliki poraz u britanskom parlamentu kada su i torijevci i laburisti odbacili predlog o zamrzavanju evropskog budžeta. Naime, Evropska komisija je predložila povećanje budžeta Unije a britanski premijer je pokušao da to vetira. Njegova opozicija pak želi da premijer zatraži smanjenje potrošnje od 2014. do 2020.\nDa podsetimo, EK je predložila da budžet za2014-2020. bude1033 milijardi evra, odnosno pet odsto više nego za period od2007. do 2013. godine. Kameron međutim smatra da bi bilo koje povećanje iznad nivoa inflacije bilo neodgovorno u vreme krize, te je pokušao da uloži veto.Međutim, konzervativci iz britanskog parlamenta žele da premijer ode korak dalje i zatraži smanjenje potrošnje u budućim pregovorima.\nKameron tako nije dobio ni podršku iz svoje stranke ali ni od opozicije, među kojom je i Dejvid Miliband koji tvrdi da je britanski premijer po pitanju Evrope slab kao nekada Džon Mejdžor.


Politika\t31.08.2019 15:17\nSportski direktor FK Crvena zvezda Mitar Mrkela prepustio je Bajernu i Totenhemu uloge favorita grupe u Ligi šampiona, ali ih upozorio da ne smeju da potcene Olimpijakos i tim Vladana Milojevića.\n„U Ligi šampiona nema slabih timova, svi učesnici zasluženo su u elitnom društvu i ni u jednom susretu nije moguće unapred odrediti pobednika. U našoj grupi favoriti su Bajern i Totenhem, ali daleko od toga da nas i Olimpijakos bilo ko sme da otpiše. Zvezda je pokazala u prethodnim internacionalnim izazovima da ima kvalitet da se nosi sa svakim rivalom, da može da pobedi i najjače”, istakao je Mrkela za klupski sajt, javlja Tanjug.\nOn se osvrnuo i na učinak Zvezde u Evropi u prethodnom periodu i izrazio nadu da će nastaviti u istom smeru.\n„Eliminisali smo 12 rivala u tri sezone kvalifikacija, a u grupi smo osvajali bodove protiv ekipa poput Liverpula, Arsenala, Napolija i Kelna. Posebnu snagu imamo pred našom publikom i siguran sam da nam predstoji uzbudljiva jesen. Uveren sam da će zvezdaši uživati u šest evropskih susreta do kraja godine i da će u sva tri meča u Beogradu stadion biti popunjen do poslednjeg mesta”, zaključio je on.\nCrveno-beli otvaraju LŠ gostovanjem Bajernu u Minhenu 18. septembra.


– Kao sin dvoje preživjelih iz Auschwitza i Bergen-Belsena koji su se posvetili prenošenju dokaza o zločinima počinjenim nad evropskim zidovima tokom holokausta budućim generacijama, posebno sam zgrožen besramnom manipulacijom istine u izvještaju. To je dokument koji zaslužuje da bude poslan na smetljište historije i korišten samo za demonstraciju moralnih propusta pojedinaca – poslovično “korisnih idiota”, koji se upuštaju u poricanje i iskrivljavanje genocida – piše Rosensaft.\n– On se također pridržava spisa odavno diskreditovanih negatora genocida u Srebrenici kao jevanđelja, ne osvrćući se na pisanje historičara i pravnih naučnika koji su došli do dijametralno različitih zaključaka – piše Rosensaft, te dodaje da izvještaj odbacuje ili ignoriše na preko 1,000 stranica “sve što su naveli međunarodni sudovi, kao i zaključak da su ubistva i progoni u Srebrenici bili čin genocida.”\n– Izvještaj predstavlja ‘očajnički nastavak četvrt stoljeća napora nacionalista bosanskih Srba i njihovih pomagača da uvjere svijet da ono što se dogodilo u Srebrenici nije genocid. Ovi napori se kreću od pokušaja osporavanja broja poginulih do okrivljavanja žrtava za njihov pokolj, tvrdeći da je to bila posljedica provokacija od strane Bošnjaka – piše Rosensaft.\n– Identifikovano je 83.145 žrtava koje su ubijene u Jasenovcu ali je Greif je više puta povećavao broj žrtava, na zaprepaštenje odgovornih historičara. Samo u 2019. naveo je broj od “najmanje 800.000” – kao da stvarni spisak ustaških zločina nije dovoljno strašan – piše Rosensaft.\n– Ipak, njihov proizvod u suštini nije ništa drugo nego razrađena regrutacija višedecenijskog poricanja genocida u Srebrenici od strane Republike Srpske i srpskih nacionalističkih političara, pseudo-akademika i drugih – naglašava on.


Nedjelja, 25 Februar 2018 16:30\nMinistar industrije, energetike i rudarstva Petar Đokić razgovarao je danas u Banjoj Luci sa šeikom Ali Bin Abdulah Al Badijem, predsjedavajućim "Al Badi Investment Grup" iz Sultanata Oman, o mogućnostima investiranja u Republiku Srpsku.\n"Republika Srpska vodi otvorenu politiku prema svima koji imaju iskrene namjere da investiraju i drago nam je što su nas u Sultanatu Oman prepoznali kao poželjnu destinaciju za ulaganje", rekao je ministar Đokić, podsjećajući na nekada izuzetno dobre poslovne odnose između bivše Jugoslavije i arapskih zemalja.\nŠeik Abdulah Al Badi je istakao da su za njih kao investitore propisi u Republici Srpskoj veoma stimalitivni i da trenutno na raspolaganju imaju 600 miliona eura koje su spremni da ulože u dobre projekte na prostoru Republike Srpske i Federacije BiH.\n"Naš Sultanat je poznat po toleranciji, mi ne dijelimo ljude i želimo napredak svima", rekao je šeik Al Badi dodajući da prilikom realizacije projekta želi da se u što većoj mjeri angažuje domaća privreda.\n"Al Badi Grupa" je jedna od najuspešnijih grupa u Omanu. Sastoji se od većeg broja kompanija koje posluju u oblastima industrijske proizvodnje, građevinarstva, trgovine, turizma, posredovanja i oglašavanja.\nPosljednja izmjena Nedjelja, 25 Februar 2018 13:10\nViše iz kategorije: « Izdate prve industrijske NATO dozvole firmama iz BiH Stotine miliona maraka za uvoz voća i povrća »


Evropska nedelja mobilnosti 2015 od 16. do 22. septembra\nNaslovna » Izlasci » Akcije » Evropska nedelja mobilnosti 2015 od 16. do 22. septembra\nNeko drugi 16. septembar 2015. Akcije Postavite komentar\nPod sloganom „Izaberi najbolju kombinaciju“, od 16. do 22. septembra u Beogradu se održava Evropska nedelja mobilnosti.\nCilj manifestacije je da se podstaknu građani da razmišljaju o različitim vidovima prevoza.\nPo prvi put u Beogradu u saobraćaj će biti uključene biciklističke trake. Promocija će biti održana u subotu, 19. septembra, kada će duž Bulevara oslobođenja biti organizovana biciklistička vožnja od Banjice do Autokomande.\nPored traka za saobraćaj u Bulevaru oslobođenja postojaće trake za bicikliste, koje će biti označene i vertikalnom i horizontalnom signalizacijom.\nZona 30, Dan bez automobila i druge akcije\nTokom manifestacije Evropska nedelja mobilnosti svaki dan biće obeležen nekim događajem, pa će tako sutra biti obeležena „zona 30“ u delu grada koji je oivičen Francuskom, Ulicom cara Dušana, Tadeuša Košćuška, Uzun Mirkovom i Vasinom ulicom, a gde će ograničenje saobraćaja biti 30 kilometara na sat.\nU petak će biti obeležena zona škole u zemunskoj Osnovnoj školi „Svetozar Miletić“, u nedelju će biti obavljeno obeležavanje parking mesta za osobe sa invaliditetom na Savskom trgu, a u ponedeljak zone usporenog saobraćaja u Šafarikovoj.\nU utorak, 22. septembra, na Dan bez automobila biće promovisano postavljanje parkinga za bicikle tipa P-profil.\nGradska uprava je u velikoj meri posvećena poboljšanju saobraćaja i na promociji alternativnih vidova, pa Beograd, pored ostalog, ima 16 kilometara žutih traka, a u planu je da taj broj bude i veći.\nOdrživi vidovi transporta\nEvropska nedelja mobilnosti predstavlja kampanju kojom se promovišu održivi vidovi transporta u cilju promene ponašanja učesnika u saobraćaju, a od 2002. godine mnogobrojnim aktivnostima utiče na izbor načina prevoza u gradovima, na poboljšanje zdravlja i unapređenje kvaliteta života.\nProjekat već nekoliko godina podržava i Program Ujedinjenih nacija za razvoj (UNDP), a Miroslav Tadić iz te organizacije navodi da je cilj promocija alternativnih vidova saobraćaja.\n– UNDP će nastaviti sa tim aktivnostima, a nova podrška lokalnim samoupravama biće usmerena da se izbore sa klimatskim promenama i u tom smislu unaprede saobraćaj koji doprinosi emisiji štetnih gasova. Već nekoliko godina zaredom podržavamo i pomažemo Gradu Beogradu da se priključi zajednici evropskih gradova koji obeležavaju Evropsku nedelju mobilnsti kao jedan panevropski događaj, čiji je osnovni cilj da ukaže na to kako saobraćaj može da funkcioniše u skladu sa principima zaštite životne sredine i principima održivog razvoja – istakao je Tadić. (Beoinfo)\nTagovibeograd biciklizam evropska nedelja mobilnosti saobraćaj\nPrethodni Dani vina 2015 u Delta City-ju\nSledeći Nova sezona u Depou počinje žurkom Hype


Biznismeni optimisti: Šta nas čeka u 2017. – The PRESTIGE\nH&M besplatno iznajmljuje odijela za razgovore za posao prije 20 satiVolkswagen ID.4 – najbolji automobil na svijetu prije 20 satiMerkel: Njemačka donijela odluku i podržala “Sjeverni tok 2” prije 20 satiKina će testirati svoju kriptovalutu na Olimpijskim igrama u Pekingu? prije 20 satiBitcoin transakcije nikad nisu bile skuplje prije 20 satiJP Morganu snižen rejting zbog finansiranja propale Superlige prije 20 satiDenise Coates, najplaćenija direktorica u Britaniji zarađuje 1,6 miliona dolara dnevno prije 20 satiAzijski indeksi u zelenom, dobri rezultati kompanija prije 20 satiDeset najvećih ekonomija svijeta prije pandemije i sada prije 20 satiOgroman gubitak Kredi Svisa u prvom kvartalu prije 21 sati\nEkonomija 23.01.2017. 2017, biznismeni, ekonomija, optimizam, studija\nViše od polovine generalnih direktora kompanija širom svijeta, 52 odsto njih, vjeruje da će globalna ekonomija u 2017. godini biti bolja.\nOptimizam među biznismenima je znatno skočio, s obzirom na to da je samo 27 odsto njih imalo pozitivna očekivanja u pogledu poboljšanja svjetske ekonomije prije godinu dana, prenosi list Forčen.\nNova studija kompanije PrajsvoterhausKupers (PwC) pokazuje i rast povjerenja u perspektive vlastitog poslovanja i otvaranje novih radnih mjesta u ovoj godini takođe je izraženije, budući da 52 odsto predsjednika uprava kompanija smatra da će povećati broj zaposlenih, prema 48 procenata prošle godine.\nZanimljivo je da glasanje za Bregzit nije poljuljalo optimizam britanskih direktora, imajući u vidu podatak da je čak 63 odsto šefova firmi u Britaniji među onima s najambicioznijim planovima zapošljavanja. Pored toga, u Kini 60 procenata direktora planira otvaranje novih radnih mjesta, u Indiji 67, a u Kanadi 64 odsto.\nNešto više od 40 odsto biznismena koji su učestvovali u anketi, zaključenoj u decembru, reklo je da misli da će se povećati prihodi njihovih kompanija, u odnosu na 33 procenta prethodne godine.\nRevizorsko-konsultantska kompanija, koja ove ankete radi već 20 godina, sprovela je ispitivanje među više od 1.300 najviših rukovodilaca preduzeća, a rezultate studije je objavila noć uoči današnjeg zvaničnog početka Svjetskog ekonomskog foruma u Davosu.\nPrema istraživanju, povjerenje američkih direktora je malo prigušeno, ali je i dalje na visokom nivou. U SAD je 39 odsto anketiranih izvršnih direktora reklo da očekuje rast prihoda u svojoj firmi u 2017, što je blagi porast u odnosu na 33 procenta koji su takva očekivanja imali za prošlu godinu. Međutim, to je niže od 46 odsto direktora koji su bili optimisti 2015. godine.\nKada je riječ o zapošljavanju, njihova očekivanja su znatno veća. Čak 54 odsto američkih direktora očekuje da će povećati broj zaposlenih u idućih 12 mjeseci.\nPrigušeno povjerenje prema izgledima za poslovanje je, kako se čini, posljedica zabrinutosti zbog novih trgovinskih ograničenja koje bi nova Trampova administracija mogla da nametne. Gotovo 60 procenata izvršnih direktora širom sveta izrazilo je zabrinutost da bi nova ograničenja u trgovini mogla da ometu njihovo poslovanje.\nPwC studija je pokazala takođe da 58 odsto poslovnih lidera smatra da je postalo teže uskladiti globalizaciju sa narastajućim trendovima protekcionizma. U proteklih 20 godina, predsjednici kompanija su uglavnom imali pozitivno mišljenje o doprinosu globalizacije slobodnom kretanju kapitala, robe i ljudi.\nMeđutim, u ovogodišnjoj anketi izražen je veliki jaz između mišljenja javnosti i generalnih direktora prema ovom pitanju. Samo 38 procenata javnosti vjeruje da je globalizacija pozitivno uticala na poboljšanje kretanja kapitala, ljudi, dobara i informacija, u odnosu na 60 odsto direktora. Gotovo dvije trećine javnosti (64 odsto) vjeruje da je globalizacija pomogla u stvaranju potpunog i smislenog zapošljavanja, u poređenju sa više od tri četvrtine menadžera (76 posto).\nJavnost je takođe skeptičnija od biznismena kada je riječ o tome da je globalizacija u velikoj mjeri doprinijela stručnoj i obrazovanoj radnoj snazi, budući da samo 29 odsto javnosti vjeruje u to naspram 37 odsto direktora.


Čižov: EU se neće raspasti nakon „bregzita“ - Sputnjik Srbija\n21:14 27.06.2016 Preuzmite kraći link\nNasuprot, istakao je on, ovakav splet događaja može da podstakne dodatnu konsolidaciju Evropske unije.\nIstovremeno, rekao je Čižov, Moskva se nada da će Brisel pronaći izlaz iz ćorsokaka.\n„Mi čekamo da EU pronađe izlaz iz ćorsokaka u koji je sama ušla“, rekao je on za televiziju „Rusija 24“.\nČižov se dotakao i teme antiruskih sankcija rekavši da EU namerava da ostavi „prozorče“ za njihovo revidiranje uprkos formalnoj odluci da se te ekonomske mere produže za dodatnih šest meseci.\n„Smatram da su o tome govorili i mnogi predstavnici EU, odnosno da uprkos formalnoj odluci o produžetku sankcija treba ostaviti prostora za njihovo revidiranje“, rekao je ruski političar.\nOn je dodao da se u oktobru planira strateška diskusija o spoljnoj politici EU, a između ostalog i o poziciji prema Rusiji, gde će svakako jedna od tema biti i pitanje sankcija.\nBregzit, sankcije Rusiji, raspad, referendum, Vladimir Čižov, EU


Zvijezda ubjedljiva na pripremama\nZvijezda 09 je ostvarila pobjedu i u drugom kontrolnom meču.\n„Sava Semberija“ : Prioritet saradnja sa domaćim proizvođačima /VIDEO/\nBijeljinska Gimnazija – Mladost duga jedan vijek /VIDEO/\nSvi koji čine Organizacini odbor za obilježavanje stogodišnjice bijeljinske gimnazije zaista postaju dio pisane istorije ove školske ustanove, jer kroz mnogobrojne aktivnosti, ova škola će predstaviti ono najbolje što je iznjedrila, a to je veliki broj bivših učenika koji su danas poznati i priznati u društvu.\n30 djece učestvovalo u programu socijalnih promjena i obrazovanja /VIDEO/\nCilj Projekta – Referalni mehanizmi kao direktna podrška socijalno – ugroženim osobama je da pomoću sportskih aktivnosti dođe se do učenja socijalnih vještina i unapređenja socijalne uključenosti djece iz marginalizovanih grupa.\nTrivić: Prvi korak ka izjednačavanju platnih koeficijenata /VIDEO/\nDodik: Kvalitetni sastanci sa evropskim zvaničnicima /VIDEO/\nČlanovi Predsjedništva BiH sastali su se danas u Briselu sa Johannesom Hahnom, a potom i sa predsjednikom Evropskog savjeta Donaldom Tuskom.\nOd duvanskog dima u BiH godišnje umre 10.000 ljudi\nUpotreba duvana predstavlja ozbiljan zdravstveni, ekonomski, socijalni i finansijski problem, a procenat smrtnosti povezanih sa duvanom u BiH spada među najveće u svijetu, saopštili su iz inicijative “Klima bez dima”, povodom Dana bez dima koji se obilježava 31. januara.\nAukcija za paket akcija Rudnika željezne rude /RŽR/ "Ljubija" iz Prijedora, koja je bila zakazana za danas na Banjalučkoj berzi, nije uspjela jer pravno lice kojem je izdata potvrda za učešće na aukciji nije unijelo kupovni nalog, saopšteno je iz Investiciono-razvojne banke /IRB/ Republike Srpske.\nRemi Sloge, Stokić već u formi\nFudbaleri Sloge iz Gornjeg Crnjelova odigrali su neriješeno u duelu protiv Loznice 2:2 u prijateljskom meču koji je odigran u Etno selu Stanišić.


· MS · 27. juna 2018.\nCilj usvajanja ove strategije je smanjenje broja stradalih u saobraćajnim nezgodama, kroz jasno definisane planove, rekao je na javnoj raspravi o ovom strateškom dokumentu član Gradskog veća zadužen za saobraćaj, Igor Vojinović. „Osnovni cilj je da do 2021.ne bude stradalih, starijih od 65 godina, jer kad se posmatra zastupljenost različitih učesnika u saobraćajnim nezgodama u našoj zemlji, polovina svih poginulih pešaka pripada ovoj starosnoj kategoriji. Na području PU Niš u prethodnih pet godina stradalo je 89 ljudi, među kojima je najveći broj starih. Strategiju preati Akcioni plan sa konkretnim merama koje bi trebalo da poboljšaju bezbednost na pojedinim lokacijama u Gradu Nišu, takozvanim „crnim tačkama“. Urađena je detaljna analiza i snimanje stanja na ulicama Niša ne bi li se definisale najkritičnije saobraćajne tačke u gradu, a na pojedinim mestima postavljeni su novi semafori i svetlosna signalizacija“, rekao je Igor Vojinović. Izrada Strategije bezbednosti saobraćaja košta 2,8 miliona dinara, a sredstva je obezbedio Savet za bezbednost saobraćaja Grada Niša od saobraćajnih prekršaja, načinjenih na teritoriji Niša.\nSledeća objava: Prijem za učesnike kampa “Budućnost Rusije”\nPrethodna objava: O PERSPEKTIVAMA PROŠIRENJA EU RAZGOVARANO U NIŠU\nZimske službe rade punom parom\n6. jula 2022., 12:54 h


Crnadak: Uskoro mirni protesti zbog teškog stanja u RS-u\nNaslovnica Krajina Banja Luka Crnadak: Uskoro mirni protesti zbog teškog stanja u RS-u\nBanja Luka – Predsjedništvo PDP-a zaključilo je danas u Trebinju da je neophodno da se u najkraćem periodu, u okviru Saveza za promjene, povedu ozbiljni razgovori o organiziranju protesta povodom aktuelnog stanja u Republici Srpskoj.\n“Glavni okidač za mirne proteste je poskupljenje struje i jedno opšte nezadovoljstvo, odnosno, sve veći broj kašnjenja sa isplatama korisnicima budžeta, od poljoprivrede, preko boračkih kategorija i drugih”, rekao je novinarima generalni sekretar PDP-a Igor Crnadak.\nNaglasio je opredijeljenost Predsjedništva PDP-a u borbi protiv kriminala i korupcije.\nOva stranka je dala punu podrška istragama koje treba da dovedu do pune istine oko toga kako su “opljačkane banke u RS-u i novac građana“.\n“Nastavak borbe protiv korupcije i kriminala predstavlja i naša predizborna obećanja, jer do kraja ostajemo na putu istrajavanja u traženju odgovora na ključna pitanja – gdje je otišao novac koji je opljačkan? To je ujedno i poruka onima koji ovih dana kritikuju akcije koje se vode protiv kriminala, jer od njih očekujemo odgovore gdje su otišle pare, a riječ je o desetinama i stotinama miliona ovoga naroda i Republike Srpske”, naglasio je Crnadak.\nKaže da Savez za promjene još nije dogovorio nijedno ime za kandidata za gradonačelnika ni u jednom gradu, te dodaje da stvari “idu u tom smjeru“ da će Slavko Vučurević biti ponovo kandidat za gradonačelnika u Trebinju, što je potvrdio i Branislav Borenović prilikom dodjele članskih knjižica za 200 novih članova te stranke.\n“Uvjeren sam da ćemo postići saglasnost na nivou Saveza za promjene da imamo zajedničke kandidate i da ubjedljivo pobijedimo na predstojećim izborima”, kazao je Crnadak.


Srbija dobija tri astronomska radio teleskopa\nJedan od učesnika na projektu postavljanja interferometra Aleksandar Valjarević rekao je za agenciju Beta da će na taj način Toplički okrug postati centar najveće istraživačke astronomske baze u jugoistočnom delu Evrope.\n- Prvi put u istoriji srpske astronomije dobijamo veliki radio interferometar za istraživanje kosmosa u radiospektru, odnosno za istraživanje kosmičkih pojava nevidljivih optičkim teleskopima - kazao je Valjarević.\nRealizacijom tog projekta uz već postojeću naučno istraživačku astronomsku opservatoriju na istoj planini Toplički okrug biće centar najveće istraživačke astronomske baze u jugoistočnom delu Evrope.\nPrema njegovim rečima, od kakvog je to značaja za evropsku nauku najbolje govori to da je EU odlučila da uloži više od milion evra u projekat što je i najveće njeno ulaganje u astronomsko istraživanje u 2012. godini.\nProjektom će rukovoditi profesor Stevo Šegan sa Matematičkog fakulteta u Beogradu a radovi koji su danas započeli biće okončani na jesen.\nNovac je obezbeđen a za potrebe nove astronomske istraživačke baze opština Prokuplje je Rektoratu u Beogradu ustupila na besplatno korišćenje 55 ari na planini Vidojevica.\n- Uz postojeću astronomsku opservatoriju na Vidojevici tim projektom Toplica i Srbija dobijaju naučno istraživačku astronomsku bazu kakvu nema ni jedna država u jugoistočnom delu Evrope - kazao je Valjarević.


Predavanje o savremenim bezbjednosnim prijetnjama, terorizmu, pranju novca, trafiking - IPO Montenegro\nPredavanje o savremenim bezbjednosnim prijetnjama, terorizmu, pranju novca, trafiking\nU okviru tematskih aktivnosti o bezbjednosti u JU Srednjoj ekonomsko-ugostiteljskoj školi Bar održano je predavanje o savremenim bezbjednosnim prijetnjama, terorizmu pranju novca, trafiking.\nPredavač mr Ivan Pekić, predsjednik Internacionalne policijske organizacije Crne Gore i doktorant bezbjednosti iz oblasti terorizma i organizovanog kriminala, grupi od dvadeset učenika saopštio je teorijske i praktične aspekte u vezi raznih oblika terorizma, poput bioterorizma, sajber terorizma, narkoterorizma i dr. Učesnici ove interaktivne prezentacije bili su u prilici da čuju ne samo značajne, već i aktuelne informacije u vezi najopasnijih terorističkih organizacija i njihovih vođa.\nNakon predavanja i saopštavanja odgovora na velik broj pitanja, tokom kojeg je i učestvovao Momčilo Šćekić, sekretar IPO Crne Gore, učenicima je data anketa od 11 pitanja koja je u sebi obuhvatila sve bitnije segmente savremenog terorizma.\n“U vezi definisanja pojma terorizma preko 70% učenika dalo je njegov primjeren opis, dok njih 65% nije znalo šta je to bioterorizam. Sa pojmom deradikalizacije povratnika sa stranih ratišta upoznato je bilo samo 20% ispitanika, dok je njih 65% dalo potvrdan odgovor u vezi spremnosti države Crne Gore da odgovori na ovaj i slične bezbjednosne izazove. 75% anketiranih je kao ključne razloge za odlazak na strana ratište, kao i nastanak ekstremnih oblika ponašanja, navelo vjerska i politička ubjeđenja, dok je njih 80% istaklo da egzistencijalni uslovi nijesu isključivi okidač za ove pojave”, kazao je organizator predavanja, profesor Neđeljko Đurović.\nPočetne analize ove ankete, kako je kazao Đurović, potvrdile su i dosadašnja ispitivanja da mlade veoma interesuju edukativne radionice u vezi vršnjačkog nasilja, sajber kriminala, hibridnog ratovanja, političkog nasilja i trgovine ljudima.


BiH neophodna četiri BIP prelaza – mojKontakt portal – Radio Televizija Kontakt\nBiH neophodna četiri BIP prelaza\nBiH traži od EU najmanje četiri BIP prelaza na granici s Hrvatskom, ali konačnu riječ daje Brisel, koji smatra da su, zbog obima spoljnotrgovinske razmjene BiH sa EU, dovoljna postojeća dva prelaza – Bijača i Gradiška, izjavio je Mirko Šarović, ministar spoljne trgovine i ekonomskih odnosa BiH.\n“Opredijeljenost bi trebalo da ide u pravcu toga da promet preko tih BIP-ova pruži olakšice domaćoj privredi i pojeftini transport. Ako bi od još dva BIP prelaza jedan bio u Republici Srpskoj, a drugi u Federaciji BiH, to bi bilo još bolje, time bismo riješili i ove zahtjeve”, rekao je Šarović.\nOn je izrazio nadu da će BiH u budućnosti imati četiri BIP prelaza za promet robe biljnog i životinjskog porijekla, jer bi to značilo da se izvoz iz BiH u EU povećava, zbog čega preferira prelaze u Brodu, Šamcu, Brčkom i Izačiću.\nGovoreći o šansama BiH da ispuni uslove za izvoz mlijeka u EU, Šarović je naveo da je “BiH na dobrom putu”. Prema njegovim riječima, donošenje potrebnih zakona obavljeno je polovično, tako da se sada traže alternativna rješenja.\nO protestima u Turskoj razgovarali Obama i Erdogan


Ulaganje u komunalnu infrastrukturu u Sopotu - Gradjevinarstvo.rs\nUlaganje u komunalnu infrastrukturu u Sopotu\n22.03.2021. | Tanjug\nOpština Sopot će kroz realizaciju programa "Čista Srbija" dobiti 220 kilometara kanalizacije i tri fabrike za preradu otpadnih voda, najavio je u subotu (20.03.2021) ministar građevinarstva, saobraćaja i infrastrukture Tomišlav Momirović tokom posete toj beogradskoj opštini. On je sa predsednikom te lokalne samouprave Živoradom Milosavljevićem i direktorima javnih komunalnih preduzeća razgovarao o ulaganjima u komunalnu i saobraćajnu infrastrukturu na tertoriji Sopota.\n- Infrastruktura koja je urađena poslednjih decenija u opštini Sopot je neverovatna. Mi u okviru projekta "Čista Srbija" planiramo velike infrastrukturne investicije, pre svega u komunalnu infrastukturu u opštini Sopot. To je 220 kilometara kanalizacione infrastrukture i tri postrojenja za prečcišćavanje otpadnih voda - izjavio je ministar Momirović.\nDodao je da se u Miinstarstvu prilikom pravljenja planova za ovu prigradsku opštinu vodilo računa da se ne rasipaju narodne pare, ali i da se ne ograničava razvoj Sopota.\n- Svi smo svesni koliko je opstina Sopot postala značajna za ceo Beograd, koliko ljudi tokom leta se izmešta i iseljava ovde, I želimo da taj razvoj podržimo i da nastavimo investicije u tom pravcu. Takođe, rezimirali smo i dosadašnje investicije u infrastrukturu. Zaključili smo da moramo neke puteve da obnovimo, pre sega ovaj od Đurinaca do Sopota, kao i neke pružne prelaze, tako da mislim da nas u narednom periodu očekuje dosta živa invesiciona aktivnost ovde - dodao je ministar građevinarstva.\nMomirović je rekao da se opština Sopot, od jedne sredine okrenute poljoprivredi transformisala u mali industrijski i turistički centar Beograda.\n- Ovo je veliki dan za Sopot, jer je ministar Momirović stanovnicima Sopota, ali i svima koji su vezani za ovu opštinu ulio nadu da će u skorijoj budućnosti jedan gorući problem, problem kanalizacije biti rešen - rekao je predsednik opštine Milosavljević.i dodao da su se dotakli tema kao što su rekonstrukcija saobraćajnica, pružnih prelaza, održavanje saobraćajnica jer je to svakodnevno tišti gradane ovog dela.\nMilosavljević je takođe izjavio i da Sopot razvojnu šansu vidi u turizmu i razvoju privrede.\n- Šansa je da imamo zdravu životnu sredinu, da možemo da kroz resurse koje imamo na Kosmaju, Trešnji i na drugim mestima izgradnjom kanalizacije forsiramo turizam kao deo privredne ponude ovog kraja. A sa druge strane izgradnjom svih ovih saobraćajnica da ovu prigradsku opštinu dovedemo bliže centru grada - naveo je predsednik opštine Sopot.\nMinistar Momirović i predsednik opštine Milosavljević su nakon sastanka obišli radove na Avalskom putu, putu od Tresija prema Barajevu, kao i na putu Đurinci-Sopot-Kosmaj.


Preko ARRRO do kredita za likvidnost Covid 19 - KruševacGrad\nAgencija za regionalni razvoj Rasinskog okruga, čije je sedište u Kruševcu, uključuje se u sprovođenje Programa finansijske podrške privrednim subjektima za održavanje likvidnosti i obrtna sredstva u otežanim ekonomskim uslovima izazvanim pandemijom COVID – 19\nDirektor ove Agencije Aleksandar Šaronjić podseća da zaposleni u Agenciji maksimalno učestvuju u realizaciji svih programa podrške razvoju mikro, malih i srednjih preduzeća, preduzetnika i zadruga te da je Ministarstvo privede, imajući to u vidu, prepoznalo kapacitete i stručnost zaposlenih u regionalnim agencijama i omogućilo im da aktivno učestvuju u sprovođenju pomenutog programa.\nOn napominje da se uloga Agencije ne završava činom konkurisanja i dostavljanja dokumentacije Fondu za razvoj.\n– Za sve privredne subjekte iz Rasinskog okruga, kojima krediti budu odobreni, organizovaćemo i potpisivanje ugovora i neophodnih dokumenata koji se odnose na kredite po ovom Programu u Kruševcu ili i drugim opštinama Okruga, kako budu okolnosti nalagale. Ova naša podrška je od izuzetnog značaja za privrednike sa teritorije koju operativno pokrivamo, jer im omogućavamo da na brži, sigurniji i jeftiniji način mogu da završe proceduru dobijanja neophodnih sredstava – navodi Šaronjić.\nInače, osnovni ciljevi Programa su da se u uslovima otežanog poslovanja izazvanog pandemijom korona virusa obezbedi podrška privrednim subjektima za nabavku obrtnih sredstava kao i za održavanje tekuće likvidnosti u cilju redovnog izmirivanja obaveza prema poslovnim partnerima, zaposlenima i državi.\nRealizacija Programa vršiće se preko Fonda za razvoj Republike Srbije sve dok se sredstva iz Programa ne utroše, a najkasnije do 10. decembra 2020. godine. Za relizaciju Programa izdvojeno je 24 milijarde dinara.\nPravo na korišćenje sredstava imaju preduzetnici, zadruge, mikro, mala i srednja privredna društva koja su u većinskom privatnom ili zadružnom vlasništvu i koja obavljaju proizvodnu, uslužnu, trgovinsku i poljoprivrednu delatnost. Rok otplate kredita je do 36 meseci koji uključuje grejs period do dvanaest meseci, kamatna stopa je jedan odsto godišnje, krediti se odobravaju i vraćaju u dinarima. Minimalni iznos za privredna društva je milion dinara, a za preduzetnike, zadruge i privredne subjekte registrovane u relevantnom registru 200 hiljada dinara, dok maksimalan iznos može biti, u zavisnosto od veličine privrednika, od 10 miliona dinara do 120 miliona dinara.\nOsnovni uslov za realizaciju ovih kredita je da privredni subjekat u periodu od 15. marta ove godine pa do isteka tri meseca nakon puštanja sredstava u korišćenje ne smanjuje broj zaposlenih više od 10 odsto, ne računajući zaposlene koji su sa privrednim subjektom u privatnom sektoru zaključili ugovor o radu na određeno vreme pre tog datuma, za period koji se završava u navedenom vremenskom okviru.\nU ARRRO napominju i da za Fond za razvoj RS vrše kontrolu konkursne dokumentacije za privredne subjekte koji su iz drugih gradova širom Srbije.\n– Posao je veoma obiman, odgovoran, i veliki, ali to je naš doprinos u efikasnom sprovođenju programa, želimo svim privrednim subjektima da olakšamo mogućnost da konkurišu, da ih tačno i pravovremeno informišemo i da im pružimo konkretnu stručnu pomoć prilikom popunjavanja i prikupljanja dokumentacije. Pozivamo sve zainteresovane privredne subjekte iz našeg Okruga da nam se jave, da nas kontaktiraju putem email adrese [email protected] – navodi Šaronjić.\nIdete na more – osiguranje ne pokriva koronu!\nOboleli dobro, do sada u Gerontološki vraćeno 16 korisnika\n26.09.2021 0 204\n24.09.2021 0 174\n23.09.2021 0 164\n20.09.2021 0 229\n27. septembra 2021., 20:50


Koncerti za kraj avgusta: Marko Louis, Buč Kesidi, Vasil Hadžimanov\nTanjug 30. avgusta 2021. 15:33\nBEOGRAD – Pop soul muzičar Marko Louis, elektro rok duo „Buč Kesidi“, džez pijanista Vasil Hadžimanov, roker Nikola Vranjković i rege pop grupa „Ničim izazvan“ obeležiće svojim koncertima poslednja dva dana avgusta u Beogradu i Srbiji.\nPopularan alternativni „indie“ pop rok bend „Buč Kesidi“ večeras će održati solo koncert na Platou kod Pobednika na Kalemegdanu, u okviru mini ciklusa “Urban Sešions”.\nPredgrupe će im biti nove nade u savremenoj muzici – Luka Rajić i bend „Fantom“, da bi Zoran Zarubica i Luka Racić izašli na scenu od 22.30h.\nTakođe na Kalemegdanu, gotovo u isto vreme, ali na drugom mestu, večeras će u popularnom klubu BitefArtCafe Summer Stage nastupiti proslavljeni muzičar Vasil Hadžimanov kao deo kolektiva „Sa Yuga“, kojeg čine umetnici iz Makedonije, Srbije i Slovenije.\nGrupa dokazuje da jaž i balkanska muzika imaju zajedničku osnovu, iz koje prirodno nastaje spektakularna nova muzika.\nKao deo ciklusa “Urban Sešions” sutra će isto kod Pobednika nastupiti etno soul pop muzičar Marko Louis, sin čuvenog Ljubiše Stojanovića Louisa, a uz njega će na sceni svirati trubački orkestar “Barka Braš band” iz Knjaževca na koncertu naziva “Leto je pobednik”.\nUsled vremenskih nepogoda, vikend koncert pop sastava “Ničim izazvan” je pomeren za sutra na sceni „Open Air“ na krovu TC „Promenada“ u Novom Sadu, gde su skoro svirali Kralj Čačka, Hari Mata Hari, Bajaga i Instruktori.\nZa sam kraj avgustovskog druženja, stiže alternativna rok atrakkcija Nikola Vranjković, koji će sutra veće svirati sa svojim bendom u dvorištu Univerziteta Banovina u Nišu.\nVranjković je već godinama jedan od najtraženijih muzičara Srbije, a samo poslednjih nedelja i meseci je nastupao tri puta u Beogradu i po Srbiji i uvek ima rasprodate koncerte.\nPreminuo glumac Vili Garson iz serije „Seks i…\nOtvorena izlozba „Prometeji novog veka“ u Muzeju…\nSastav Ana & The Ćanges osvojio nagradu „Milan…


Je li lider SNSD-a priredio najveći blef do sada? – Gluporije\nDanas dženaza mladićima koji su nastradali u stravičnoj saobraćajnoj nesreći\nČlan Predsjedništva BiH Milorad Dodik izjavio je da je podržao da sjednica Narodne skupštine Republike Srpske (NSRS) o vraćanju otetih nadležnosti bude održana danas, u petak, 10. decembra, na dan kada su donesene bonske ovlasti.\nBrojne su nadležnosti i institucije koje je Dodik najavio da će svesti na nivo Republike Srpske, od VSTV-a preko UIO, zabrane djelovanja SIPA-e i OSA-e na teritoriji RS do, što je izazvalo najveće tenzije i paniku u javnosti, Oružanih snaga BiH, koje bi bile zamijenjene vojskom RS.\nNo, čitav Dodikov plan ima jednu zanimljivu začkoljicu – Vlada RS u svom budžetu nije planirala nikakva sredstva za bilo koju od najavljenih institucija.\nZora Vidović, ministrica finansija u Vladi RS, predstavila je medijima okvir budžeta RS za 2022., koji će iznositi 4 milijarde i 24 miliona maraka.\nZa činjenicu da u budžetu za narednu godinu nisu predviđena sredstva za finansiranje institucija koje bi, kako to uporno najavljuje Milorad Dodik, trebale promijeniti nadležnost i s državnog nivoa biti prenesene u nadležnost RS, Vidović je kazala:\n– Takve stavke nismo mogli planirati zato što i ne postoje. Budžetom nismo planirali, ali zato smo ostavili određene rezerve na određenim pozicijama ako dođe do određenih stvari koje moramo finansirati iz tih oblasti. Naravno da smo spremni za to – kazala je Vidović.\nOna, pak, nije objašnjavala iz kojih će tačno rezervi to pokriti.\nNa koji način i iz kojih budžetskih sredstava bi se finansirale eventualno prenesene nadležnosti, ne znaju ni predstavnici većine u NSRS.\n– Nisam se dovoljno upoznao sa samom strukturom budžeta, tako da ne bih želio da vam dajem odgovor, jer nisam bio u prilici da se bliže upoznam sa samim budžetom – rekao je potpredsjednik NSRS Denis Šulić.


Teška elektroenergetska situacija na severu Kosova - Bizlife.rs\nTeška elektroenergetska situacija na severu Kosova\n15:11 Sremska Mitrovica, 03/02/2012\nZbog niskih temperatura i povećane potrošnje struje, elektroenergetska situacija na severu Kosova i Metohije je teška pa su restrikcije neminovne, rekao je danas direktor Elektrokosmeta Radoje Krečković.\nNa konferenciji za novinare u Kosovskoj Mitrovici Krečković je apelovao na potrošače da smanje potrošnju i da redovno izmiruju obaveze prema Elektrokosmetu.\n„Na ukupnu situaciju utiču i loše hidrološke prilike“, rekao je on i dodao da se iz centralne Srbije, preko Raške, kao i prošle godine distribuira po 35 megavata električne energije, ali se potrošnja popela na 55 megavata“.\n„Restrikcije i isključenja struje, kao i napon, ne diktiramo mi već potrošnja, a sever Kosova je i energetski i geografski na ‘repu’ Srbije i Kosova tako da su naponi i prirodno smanjeni“, objasnio je Krečković. On je dodao da su „ovih dana nabavljene kompenzacijske baterije snage 6,4 megavata, čijom će se ugradnjom napon struje povećati za jedan kilovat“.\nKrečković je dodao da se vodi računa da socijalno ugrožene kategorije stanovništva ne budu isključivani zbog neplaćanja računa. Prema njegovim rečima, restrikcije nemaju veze sa najavljenim referendumom na severu Kosova.\n„To je za mene isto kao kada bi me neko pitao da li referendum ima veze sa trenutnom sibirskom zimom koja vlada na severu Kosova. Ne znam kome treba ta vešto iskonstruisana insinuacija, mi smo maksimalno angažovani da bude manje prekida i da se kvarovi na vreme otklanjaju“, rekao je direktor Elektrokosmeta.\nLoša elektroenergetska situacija utiče i na vodosnabdevanje i grejanje iz gradske toplane u Kosovskoj Mitrovici.\n„Zbog niskog napona pumpe ne mogu da rade pa vode nema u naseljima na višim kotama“, rekao je za agenciju Beta direktor Vodovoda u Kosovskoj Mitrovici Vladimir Rakić.\n„Problem ublažavamo agregatom za čiji je rad do sada utrošeno oko 9,5 tona nafte i za to smo platili oko milion dinara“, rekao je Rakić i dodao da je nemoguće uključiti pumpe koje vodu bacaju na više kote na napon koji dolazi iz Elektrodistribucije.\nI u Gradskoj toplani u Kosovskoj Mitrovici slab napon i česte restrikcije struje utiču da grejanje u školama bude slabo zbog čega su časovi skraćeni na 30 minuta.


Profesionalno izveštavanje o EU | Medija centar Beograd\nPočetna > MC za medije > Konkursi arhiva > 2012 > Profesionalno izveštavanje o EU\nSeminar: Profesionalno izveštavanje o EU\nNemačka organizacija za međunarodnu saradnju - GIZ Projekat za pravnu reformu u Srbiji, u saradnji sa NUNS-om, organizuju dvodnevni seminar za novinare „Profesionalno izveštavanje o procesu harmonizacije zakonodavstva Republike Srbije sa normativima i tekovinama Evropske unije“.\nSeminar za 10 novinara iz beogradskih i 10 iz regionalnih i lokalnih medija, biće održan 19. i 20. novembra 2012. godine u Best Western Hotelu M u Beogradu. Za učesnike iz regionalnih i lokalnih medija van Beograda, organizatori će snositi troškove puta i smeštaja.\nOvaj seminar predstavlja uvod u planirane aktivnosti GIZ-a u 2013. godini tokom koje će se, u saradnji sa NUNS-om, formirati grupa novinara u okviru projekta Mediapul 2012-2013, koji će u narednom periodu profesionalno izveštavati o ovoj, za Srbiju, prvorazrednoj temi.\nZainteresovani novinari mogu da se prijave najkasnije do 10. novembra 2012. godine.\nPopunjen i overen prijavni obrazac treba poslati na e-mail: sekretar@nuns.rs.\nTeme seminara su fokusirane na zakonodavne i institucionalne dimenzije procesa evropskih integracija s naglaskom na skori pregovarački proces Srbije sa Evropskom unijom.\n- Usklađivanje sa pravnim tekovinama EU: na šta novinari treba da obrate posebnu pažnju, predavač Vladimir Todorić, direktor NVO Centar za novu politiku;\n- Iskustva hrvatskih medija u izveštavanju o harmonizaciji zakona, predavač Stojan de Prato, novinar iz Republike Hrvatske;\n- Proces pridruživanja EU, važnost praćenja implementacije usvojenih zakona, predavač Sanja Mrvaljević Nišavić, šef Odseka za pravdu, slobodu i bezbednost i političke kriterijume u Kancelariji za evropske integracije Republike Srbije;\n- Evropska unija i mediji u Srbiji: koliko smo upoznati sa suštinskim vrednostima Unije, načinom njenog funkcionisanja, predavač Boško Jakšić, urednik rubrike Svet u dnevnom listu Politika;\n- Značaj javnih rasprava: novinar u protoku informacija ka građanima: iskustva Dojče vele (DW), predstavnik DW će govoriti o značaju javnih rasprava i iskustvima novinara ove medijske kuće o novim načinima i metodama koje se koriste kako bi građani bili potpunije informisani.\nKriterijumi za izbor novinara:\nDeset polaznika biće izabrano između kandidata iz beogradskih medija, a deset iz regionalnih i lokalnih medija;\nNa konkurs se mogu prijaviti svi novinari bez obzira da li i kojem profesionalnom udruženju/asocijaciji pripadaju;\nNa konkurs se mogu prijaviti novinari dnevne, nedeljne i periodične štampe, novinskih agencija, radio i televizijskih stanica, nezavisnih produkcija i onlajn medija registrovanih na teritoriji Srbije;\nKandidati moraju imati najmanje 5 godina profesionalnog iskustva u novinarstvu;\nKandidati mogu biti novinari koji prate političke, pravne i ekonomske teme;\nPrednost će imati novinari koji prate proces pridruživanja Srbije EU, posebno temu reforme i usklađivanja zakonodavstva Srbije sa pravnim tekovinama EU (Acquis);\nKandidati moraju imati dovoljan nivo poznavanja i razumevanja engleskog jezika kako bi bili u mogućnosti da prate izlaganja stranih predavača;\nKvalifikovanost za seminar kandidati dokazuju sa najmanje dva svoja teksta, radio ili tv priloga na temu evrointegracija;\nNeophodna je saglasnost glavnog urednika da novinar može odsustvovati sa posla tokom trajanja seminara;\nPrilikom selekcije prednost će imati kandidati koji su nagrađivani za radove na temu evrointegracija.\nDetaljan dnevni red seminara biće naknadno prosleđen kandidatima čije prijave budu prihvaćene.


Jilong Filter pumpa za bazen 29P414EU onLine Prodaja, Cena | Sve Za Kuću\nŠifra proizvoda: 71083. Poslednja cena bila je: 3390 din\nOpis Proizvoda: Jilong Filter pumpa za bazen 29P414EU\nFilter pumpa sa protokom do 1136 litara vode na čas će omogućiti da se osećate bezbedno u vašem bazenu. Filter pumpa služi za pročišćavanje sitnih prljavština i ujedno za cirkulaciju hemijskih sredstava koja se dodaju u bazen. Preporučuje se promena filtera na dve nedelje a leti i češće. Mrtve alge, krhotine i insekti, mogu da izazovu nelagodnost ili infekcije plivača, tako da je važno da voda bude higijenski čista. Ova filter pumpa sa svojim karakteristikama je pravo rešenje za vaš bazen.\nKarakteristike proizvoda: Jilong Filter pumpa za bazen 29P414EU\nUz pumpu se isporučuju creva i jedan filter\nOva pumpa je idealna za bazene prečnika 244-305cm


OKS postavljanje biste\nBožidar Maljković je takođe inicirao i promenu naziva legendarne sportske hale koja je do 2016. nosila naziv „Pionir”, dok se od tada zove prema jednom od najzaslužnijih ljudi za razvoj košarke u Srbiji i regionu, profesoru Nikoliću.\n– Ako je Aca profesor, otac, kako sam ga ja nazvao patrijarh srpske košarke, onda mu je mesto u hramu, a Pionir jeste hram srpske ali i evropske košarke – izjavio je svojevremeno Božidar Maljković, prilikom promene naziva hale.\nAleksandar Nikolić je rođen 28. oktobra 1924. u Sarajevu. Bio je igrač Partizana, Crvene zvezde, Željezničara iz Čačka i BSK-a, a kao trener i selektor reprezentacije Jugoslavije, Nikolić je više decenija učio kako igrače, tako i trenere košarci. U trenerskoj karijeri, Aleksandar Nikolić je vodio Partizan, OKK Beograd, Padovu, Crvenu zvezdu, Ignis, Fortitudo, Borac, Virtus, Veneciju, Skavolini i Udine.\nVIDEO: Medalje u Tokiju


source.ba | OHR podržao inicijativu za finansiranje institucija kulture\nKancelarija visokog predstavnika OHR za BiH uputila je danas Vladi Kantona Sarajevo pismo u kojem izražava podršku inicijativi kantonalnog Ministarstva kulture i sporta u vezi sa finansiranjem sedam institucija kulture, saopšteno je iz kantonalne Vlade.\nOHR: Entiteti mogu da zaključuju sporazume sa susjednim zemljama uz uslove\nRiječ je o - Zemaljskom muzeju, Historijskom muzeju, Muzeju književnosti, Umjetničkoj galeriji, Biblioteci za slijepa i slabovida lica, te Nacionalnoj i univerzitetskoj biblioteci i Kinoteci.\n- OHR pozdravlja spremnost Kantona Sarajevo da ponudi privremena rješenja i da omogući, na privremenoj osnovi, finansiranje i upravljanje u sedam institucija kulture, dok nadležne institucije na nivou BiH ne donesu odluku neophodnu za regulisanje njihovog budućeg pravnog statusa i svih pitanja u vezi sa njima - navodi se u pismu koje je potpisao visoki predstavnik Valentin Incko.\nIz kantonalnog Ministarstva kulture i sporta najavljeno je da će u budžetu za 2021. godinu planirati sredstva za ove institucije kulture u iznosu od 2,7 miliona KM.\nTagovi: BiHOHRInstitucije kulture


Stojanović: Očekujem pobedu - Radio Goraždevac\nStojanović: Očekujem pobedu\nBramimir Stojanović (Foto: Kim)\nNezavisni kandidat za gradonačelnika Gračanice Branimir Stojanović kazao je nakon glasanja kako se nada da će izborni proces proći korektno i bez nepravilnosti.\n„Vrlo je važno da se danas ljudi izjasne i kažu šta misle, da se opredele kako će se naredne četiri godine upravljati u ovoj opštini. Ne bih se takmičio da ne očekujem pobedu, videćemo da li će izborni proces biti potpuno regularan, to je ono što ćemo blisko pratiti i videćemo kakvi će biti rezultati“, rekao je Stojanović.\nNa pitanje zašto smatra da bi on trebao da pobedi na ovim izborima, on je istakao da je potrebno promeniti sistem odlučivanja, kako bi se bolje upravljalo na lokalnom nivou.\n„Ovo što smo sada gledali za posledicu ima jedan sveopšti haos koji je stvoren, od komunalnih do vitalnih interesa, infrastrukture koja postoji u ovoj opštini. Potrebno je da ponovo vratimo odlučivanje narodu, a ne pojedine skrivene i sive eminencije koje danas odlučuju više nego bilo ko ovde živi“, kazao je on.\nDodao je da očekuje od građana da budu hrabri i ne popuste pod pritiscima kojih je, kako kaže, bilo tokom predizborne kampanje.\n„Biće ih i danas, tako da neka budu hrabri da bi naredne četiri godine imali čemu da se nadaju. Ukoliko popuste pod pritiskom čekaju ih još teže četiri godine nego što smo imali do sada. Ja verujem u ovaj narod apsolutno, da ne verujem ne bih se ni kandidovao, verujem da će biti hrabar danas, da će glasati onako kako misli. Naravno, paravan je ono što će im omogućiti slobodu, verujem da će biti hrabri kao što su bili mnogo puta u prošlosti i da će se jasno reći kakvu Gračanicu žele u budućnosti“, zaključio je Stojanović.


Tramp se branio da nije rasista kada napada demokratske poslanice neameričkog porekla |\n► Mnoge životinje postaju prave "noćne ptice"\nMeđutim, najnovijim istraživanjem, čiji rezultati su objavljeni u četvrtak u časopisu Sajens (Science), utvrđeno je da čak i aktivnosti poput šetnje i kampovanja mogu da uplaše životinje i navedu ih da postanu aktivnije noću, prenosi AP.\n"Možda mislimo da ne ostavljamo traga kada samo šetamo šumom, ali samo naše prišutvo može ostaviti trajne posledice", kaže Kejtlin Gejnor, ekolog sa Univerziteta Berkli u Kaliforniji, koja je vodila istraživanje.\nGejnorova i njene kolege analizirali su 76 studija koje su obuhvatile 62 vrste na šest kontinenata. Među proučavanim životinjama bili su lavovi u Tanzaniji, vidre u Brazilu, kojoti u Kaliforniji, divlji veprovi u Poljskoj i tigrovi u Nepalu.\nU proseku, tim je ustanovio da je prisustvo čoveka dovelo do porasta noćne aktivnosti životinja za oko 20 odsto, čak i kod životinja koje inače nisu "noćne ptice".\nZaključci najnovijeg istraživanja su neobični jer "niko do sada nije obradio sve te informacije i analizirao ih na tako obiman način", ističe Ana Benites Lopes sa Univerziteta Radboud u Holandiji, koja je radila reviziju studije.\n"To je pomalo zastrašujuće. Čak i ako ljudi misle da ne pokušavamo namerno da utičemo na životinje, verovatno to činimo a da toga nismo svesni", kaže ona.\nGejnorova upozorava da će životinje koje se ne prilagođavaju dobro na mrak biti ugrožene, ali napominje da bi ovakva promena ponašanja mogla, takođe, da pomogne drugim životinjama da smanje direktne susrete s ljudima.\n"Ljudi mogu da se bave svojim stvarima tokom dana, dok divlje životinje mogu da se bave svojim - noću. Na taj način, ljudi će deliti planetu sa mnogim drugim vrstama koje, jednostavno, preuzimaju noćnu smenu dok mi spavamo", zaključuje ova naučnica.\nLovokradicu zgazio slon, pa ga pojeli lavovi\nLovokradicu nosoroga u Južnoafričkoj Republici prvo je zgazio slon, a potom su ga pojeli lavovi.\nSnežna oluja ubila hiljade životinja na Tibetu\nSnežne oluje na Tibetu, na zapadu Kine, ubile su hiljade grla stoke i prekrile puteve sa i do 45 centimetara snega.\nBrižit Bardo moli Makrona za božićno čudo za životinje\nFrancuska glumica Brižit Bardo zamolila je predsednika Francuske Emanuela Makrona za "božićno čudo" za životinje.\nZdrav način života može smanjiti rizik od razvoja Alchajmerove bolesti\nNovo istraživanje rađeno u Engleskoj, čiji su rezultati objavljeni danas, pokazuje da zdrav način života može smanjiti rizik od razvoja Alchajmerove bolesti ili drugih oblika demencije čak i ako ljudi imaju gene koji povećavaju rizik od ovih bolesti.\nStanovnici Havaja se pripremaju za instaliranje teleskopa na Mauna Kei\nNaučnici se nadaju da će teleskop na Mauna Kei, čija izgradnja počinje u ponedeljak, pomoći da odgovore na fundamentalna pitanja o svemiru, ali neki stanovnici Havaja protestvuju jer je mesto na kome će biti teleskop njihovo sveto mesto.\nJedan od prirodnih načina da ublažimo neprijatne posledice vreline je da se naoružamo jabukovim sirećetom.\nRekorder bez rekorda: Belgijanac proveo pet dana na WC šolji VIDEO\nJedan Belgijanac je na WC šolji sedeo gotovo pet dana, u pokušaju da postavi svetski rekord...\nBarbika kao kultni Dejvid Bouvi\nAmerička kompanija Matel koja proizvodi svetski poznatu lutku Barbi saopštila je da će imati ograničeno izdanje lutke kao omaž kultnom britanskom muzičaru Dejvidu Bouviju povodom 50 godina od izlaska singla "Space Oddity".\nSibirsko toksično jezero postalo internet senzacija (FOTO)\nBistro plavo jezero u Sibiru, čija je boja rezultat hemijske reakcije toksičnog otpada iz lokalne elektrane, senzacija je koju nazivaju "Sibirski maldivi".\nJedna čaša zaslađenih pića dnevno povećava rizik od kancera\nNovo istraživanje pokazuje da jedna čaša zasladjenih pića dnevno povećava rizik od kancera, prenosi danas CNN.\nRusija je danas s Kosmodroma Bajkonur u Kazahstanu, lansirala raketu koja je ponela teleskop za posmatanje svemira koji će zameniti prethodni model izgubljen u januaru.\nDžinovska raža potražila pomoć od ronioca u Australiji\nInterakcija morskih stvorenja s ljudima nije baš tako česta pojava, a primer jedne džinovske raže u Australiji koja je snimljena kako u više navrata prilazi roniocima tražeći od njih pomoć, pobrala je simpatije i izazvala oduševljenje korisnika interneta.\nTurista na električnom trotinetu zalutao u sistem tunela u Oslu\nPolicija u Oslu, u Norveškoj, danas je saopštila da je zaustavila stranog turistu koga su pomoću sigurnosnih kamera uočili da vozi električni trotinet kroz dugačak sistem tunela u kojem gust saobraćaj.


Televizijski voditelj, autor, umetnik Minja Subota\nKompozitor, pevač i voditelj Minja Subota preminuo je u 84. godini, objavio je RTS. Mediji su preneli da je umro posle duže bolesti.\nMinja Subota je rođen u Sarajevu 8. novembra 1938. godine.\nBio je član Udruženja kompozitora Srbije, Udruženja muzičara džeza, zabavne, pop i rok muzike Srbije i USUF Srbije.\nNapisao je brojne kompozicije zabavne muzike i šansona, a kao vokalni solista snimio veliki broj ploča u Jugoslaviji i Rusiji.\nU kompozitorskom opusu za decu, komponovao je na stihove najistaknutijih domaćih pesnika, a te pesme se uz koje su odrastale generacije i danas pevaju u predškolskim ustanovama i školama i postale su deo dečje muzičke literature.\nIzmeđu ostalih to su pesme: Deca su ukras sveta, Išli smo u Afriku, Rekao sam brezi i topoli, Telefonijada, Povrćijada, Kolo, Razbole se lisica, Sviću opet rumena svanuća, Drugarska, Svako dete ima krila...\nKao televizijski autor i voditelj realizovao je mnoge serije, a jedna od najpoznatijih je Muzički tobogan koji je emitovan 18 godina i rekordan je po gledanosti i popularnosti u TV programu u Srbiji.


U planu rekonstrukcija stare železničke stanice u Sremskim Karlovcima - Vojvodina Info\nKako se približava kraj izgradnje brze pruge kroz Sremske Karlovce i skori prolazak vozova nakon tri godine obustave železničkog saobraćaja, sve češće se u toj varoši čuju pitanja kakvu namenu će imati stara železnička stanica i novoizgrađeni objekat na mestu nekadašnjeg Saveznog centra za mehanizaciju.\nOsim ljubopitljivosti, u nekim od ovih pitanja može se nazreti i zainteresovanost onih koji ih postavljaju za moguć zakup prostora ako se takvo šta predviđa.\nPo rečima portparola Infrastrukture železnice Srbije Nenada Stanisavljevića, stara železnička stanica u Sremskim Karlovcima proglašena je za spomenik kulture, tako da neće biti srušena i pored toga što je izgrađena nova.\nU planu je rekonstrukcija stare železničke stanice u Sremskim Karlovcima – kaže za Dnevnik Nenad Stanisavljević. – U toku su razgovori između Infrastrukture železnice Srbije i opštine Sremski Karlovci o budućoj nameni tog objekta. Izvesno je da stanica neće biti rekonstruisana u okviru projekta gradnje brze pruge Beograd-Novi Sad, već će se kasnije pristupiti njenoj obnovi.\nNi što se tiče novog objekta na prostoru Saveznog centra za mehanizaciju, koji je bio privatizovan i odavno prestao da igra ulogu zbog koje je i podignut u postkomunističkom periodu, još uvek nema konkretnih odgovora napitanje o njegovoj nameni, osim dela koji je u funkciji biciklističko-pešačke komunikacije sa obalom Dunava. Kao što je već poznato, na tom mestu izgrađen je pothodnik kao veza od centra Sremskih Karlovaca ka Dunavu.\nPrethodna zgrada je eksproprisana u okviru projekta izgradnje pruge za velike brzine. Novi objekat je po projektu predviđen za kulturne sadržaje, koji će u narednom periodu konkretno biti definisani – naglašava Stanisavljević.\nPredsednik karlovačke opštine Aleksandar Saša Stojkečić kaže da je sa predstavnicima Železnice Srbije imao susrete na kojima su razmenili stavove i mišljenja o novom objektu na Trgu patrijarha Brankovića i da veruje da će do 1. marta postići načelni dogovor oko toga.\nPostoje dve opcije – objašnjava Stojkečić. – Prva je da se taj objekat da opštini na upravljanje, a druga da Železnica Srbije oglasi zakup pa da se izda. Naša ideja je da u delu objekta bude vizitorski centar za turiste, odnosno ispostava Turističke organizacije. Za 70 do 80% turista koji posećuju Karlovce ona se nalazi na putu, bilo da dolaze s velikog parkinga, železničke stanice ili budućeg pristaništa za kruzere. To je idealno mesto na kom oni mogu da uzmu propagandni materijal i obaveste se o svemu počev od toga šta mogu da vide i dožive do smeštaja i gastronomske ponude. U slučaju da nam bude poveren na upravljanje, ostatak prostora bismo iskoristili u poslovne svrhe. Nama je bitno da deo zgrade dobijemo za turističke svrhe u bilo kojoj varijanti.\nTakvu namenu objekta na Trgu patrijarha Brankovića, između ostalog, predviđa i projekat parternog uređenja centra Karlovaca koji bi u relativno kratkom periodu trebalo da počne da se realizuje.\nPrevious articleMUP prodaje helikopter – Početna cena 390.000 EUR\nNext articleKorona napravila haos u Hrvatskoj


Poslednje ažuriranje: 15. avgust 2018.\nOva Izjava o upravljanju podacima opisuje praksu kompanije Caterpillar Inc. (zajedno sa našim filijalama, „Caterpillar“, „mi“, „nas“ ili „naše“) za prikupljanje informacija iz distributivnih mreža (uključujući dilere i njihova povezana pravna lica, „Distributivne mreže“), filijala (kao što je definisano u nastavku) i od svakog od naših klijenata u vezi sa mašinama, proizvodima ili drugim sredstvima i njihovim povezanim lokacijama rada (zajedničkim imenom „Sredstva“). Ove informacije prikupljamo metodama na mreži i van mreže, uključujući:\n(1) aplikacije i platforme koje se koriste na računarima, API-jima i mobilnim uređajima ili putem njih; (2) telematiku ili druge uređaje u Sredstvima, bilo da ih je proizvela kompanija Caterpillar ili neke druge kompanije („Uređaji“ i, zajedno sa aplikacijama, „Digitalne ponudama“); i (3) naše Distributivne mreže, proizvođače komponenti, dobavljače usluga i klijente. Na način na koji se koristi u ovoj Izjavi o upravljanju podacima, „vi“ se odnosi na vas pojedinačno i, ako je to primenjivo, na kompaniju ili pravno lice koje zastupate i njegove zaposlene, agente i predstavnike.\nTrebalo bi da redovno i pažljivo pregledate ovu Izjavu da biste razumeli koje informacije naše digitalne ponude primaju, generišu i prenose, kao i šta radimo sa tim informacijama. Obezbeđivanjem Podataka o sistemu, Podataka o radu ili Ličnih informacija (kako su ovi termini definisani u nastavku), prihvatate uslove i odredbe ove Izjave o upravljanju podacima, uključujući naše prikupljanje, korišćenje i deljenje tih informacija.\nKOJE INFORMACIJE MOŽEMO DA PRIKUPLJAMO\n„Lične informacije“ su bilo koje informacije o određenom pojedincu ili one na osnovu kojih određenom pojedincu može da se otkrije identitet, kao što je dodatno opisano u Globalnoj izjavi o privatnosti podataka kompanije Caterpillar. Dok ova Izjava o upravljanju podacima sadrži reference za Lične informacije u svrhe jasnoće i transparentnosti, Globalna izjava o privatnosti podataka kompanije Caterpillar i obaveštenje o privatnosti primenjivo je na vaše Digitalne ponude imaju kontrolu u vezi sa pitanjima koja su opisana u tim dokumentima, uključujući prikupljanje, korišćenje, prenos, otkrivanje i upravljanje Ličnim informacijama. Ništa u ovoj Izjavi o upravljanju podacima nema za svrhu da izmeni Globalnu izjavu o privatnosti podataka kompanije Caterpillar niti bilo koja primenjiva obaveštenja o privatnosti.\n„Podaci sistema“ su informacije koje se koriste ili koje se generišu putem Digitalnih ponuda, što može\n· Informacije o Uređaju, Sredstvu i Komponentama, uključujući broj modela, serijski broj, broj porudžbine, brojeve softverskih i hardverskih verzija, performanse i konfiguraciju, uključujući radne alatke ili druge periferne uređaje priključene Sredstvima.\n· Elektronske podatke, uključujući evidencije senzora, trendove, histograme, podatke o događajima, druga obaveštenja, podatke o digitalnom stanju, šifre kvarova, vreme mirovanja, dnevnu i kumulativnu potrošnju goriva, podatke o emisijama gasova, sate merača za servis, datoteke sa elektronskim podacima preuzete ručno ili automatski iz osnovnog sredstva, podatke o rešavanju problema, kao i druge podatke, u zavisnosti od klijenta i Sredstva i komunikacionog kanala koji Uređaj koristi.\n· Podatke o ispitivanju, uključujući rezultate ispitivanja pomoću sistema za ispitivanje kompanije Caterpillar ili nezavisnog proizvođača.\n· Informacije o lokaciji uređaja, uključujući fizičku lokaciju Sredstva (npr. određeno upotrebom satelitskog, GPS, Bluetooth ili Wi-Fi signala ili telefonskog tornja).\n· Podatke o tečnosti, uključujući rezultate analize uzoraka tečnosti (kao što su ulje, hidraulične i rashladne tečnosti) koji su dobijeni su pomoću alatki kompanije Caterpillar ili nezavisnog proizvođača.\n· Podatke snimača događaja, uključujući lokaciju, brzinu, smer i povezane video snimke, korišćenje kontrola i informacije o pozitivnoj kontroli vozova.\n· Istoriju servisiranja i održavanja, uključujući i naloge za rad (zapise svih održavanja, popravki, kupovina delova, zamena i modifikacija Sredstava), radni vek komponente (istorija upotrebe i vek habanja komponente), plan održavanja, planirana održavanja, podatke o pokrivenosti garancijom, ugovore o održavanju i popravljanju, intervale servisiranja (planirani interval za planirano održavanje za aktivnosti zamene komponenti za Sredstvo), liste komponenti (liste delova koji sačinjavaju Sredstvo) i servisne izveštaje (opisuju posebne servisne radnje koje preporučuje kompanija Caterpillar da bi se ispravio poznati problem sa Sredstvom).\n· Uslove na lokacije i u okruženju, uključujući vrstu rada koji se obavlja, stanje puteva ili pruga, nadmorsku visinu, klimu i praćenje materijala.\nUzorke korišćenja, uključujući sve korisnički definisane informacije koje se odnose na proizvod koji nam pružate putem Digitalne ponude.\n„Podaci o radu“ su dodatne informacije koje možemo da prikupljamo ili koje su u na drugi način obezbeđene putem Distributivnih mreža, a koje mogu da obuhvataju:\n· Informacije sadržane u fakturama i ugovorima o servisiranju.\n· Informacije o klijentima u Distributivnim mrežama, uključujući određene Lične informacije koje se odnose na takve klijente ili njihove predstavnike prodaje.\n· Podatke o radnim nalozima, uključujući informacije o klijentu, uključenom Sredstvu, identifikovani problem i popravke koje su izvršene\n· Podatke o hijerarhiji prodavnice, uključujući informacije o procesima izveštavanja o inventaru dilera i procesu dopunjavanja inventara.\n· Informacije koje koriste Distributivne mreže za upravljanje flotom Sredstava (bilo u vlasništvu ili zakupu) uključujući klijente Distributivnih mreža i radnih lokacija.\n· Podatke o komponentama dilera, uključujući informacije koje se odnose na upravljanje i dopunjavanje delova inventara, kao i nabavke klijenata, povraćaje i zamene.\nInformacije prikupljene od strane kompanije Caterpillar mogu istovremeno da budu Podaci sistema, Lične informacije i Podaci o radu, kao i bilo koja njihova kombinacija. Ako prosledite bilo koje Podatke sistema, Podatke o radu ili Lične informacije, uključujući podatke sistema koji se možda odnosite na Uređaje na Sredstvima koje nije proizvela kompanija Caterpillar, izjavljujete da imate ovlašćenje da to uradite i da nam dozvolite da koristimo informacije u skladu sa ovom Izjavom o upravljanju podacima.\nKAKO MOŽEMO DA PRIKUPLJAMO INFORMACIJE\nMi i naši dobavljači usluga možemo da prikupljamo informacije na različite načine, uključujući:\n· Putem uređaja: možemo da dobijemo informacije putem mobilne ili satelitske veze ili radio ili Ethernet veze sa Sredstava koja su opremljena Uređajem, a oni mogu da obuhvataju Podatke sistema (kao što su informacije koje se odnose na Uređaj ili Sredstvo) ili Lične informacije (na primer, od informacija koje generišu uređaji za nadgledanje zamora, kamera i sistemi za otkrivanje blizine u vozilu i tehnologija za nadgledanje u kabini). Neke informacije mogu da se prikupljaju automatski, kao što su šifre kvarova,\nsati rada i nivoi goriva.\n· Putem Aplikacija i na mreži: možemo da prikupljamo informacije putem Aplikacija (npr. kada unosite informacije o održavanju) ili kada koristite naše veb-lokacije, usluge ili platforme na mreži. Takođe, možemo da dobijamo informacije putem drugih načina na mreži, na primer, kada započnete prenos podataka preko servera na lokaciji ili nam e-poštom pošaljete informacije o inspekciji. Takođe, možemo da prikupljamo informacije koje se obično prikupljaju putem veb-lokacija i mobilnih aplikacija, kao što su informacije\no pregledaču i uređajima, podaci o korišćenju aplikacija, informacije prikupljene putem kolačića, oznake piksela i druge tehnologije, IP adrese i informacije o lokaciji.\n· Van mreže: možemo da prikupljamo informacije kada stupate u interakciju sa nama ili sa našim Distributivnim mrežama, prisustvujete nekom od naših sajmova, uputite narudžbinu ili kontaktirate korisničku službu.\n· Od proizvođača komponenti i OEM proizvođača: možemo da nabavimo Podatke sistema od proizvođača komponenti na vašim Sredstvima ili od Sredstava koja su proizveli drugi, a koja vi koristite. Ove informacije mogu da nam se pružaju automatski.\n· Putem tehnologije nosivih uređaja: možemo da prikupljamo informacije putem tehnologije nosivih uređaja, kao što su uređaji za praćenje zamora ili RFID oznake ugrađene u šlemove ili sigurnosne prsluke.\n· Od vlasnika Sredstava, Distributivnih mreža i drugih lica: možemo da dobijamo dodatne informacije od vlasnika Sredstava, Distributivnih mreža, rukovalaca i drugih lica koja imaju odgovornost za upravljanje Sredstvom.\nIz drugih izvora: možemo da primamo informacije iz drugih izvora, kao što su javne baze podataka, zajednički marketinški partneri, platforme društvenih medija (uključujući osobe sa kojima ste prijatelji ili na drugi način povezani) i od ostalih trećih lica. Informacije možemo da prikupljamo ili generišemo iz podataka o rešavanju problema, od dobavljača usluga (kao što su analitičari fluida i terenski inspektori) ili iz evidencije o održavanju, inspekciji ili garanciji.\nKAKO MOŽEMO DA KORISTIMO INFORMACIJE\nPrikupljene informacije možemo da koristimo i možemo da dozvolimo našim distributivnim mrežama da\nih koriste u sledeće svrhe:\n· Za pružanje usluga vama i drugima:\n· Da bismo vama ili dileru omogućili praćenje statusa Sredstava, da bismo vam obezbedili korišćenje Aplikacija, da bismo dovršili i ispunili kupovine, kao i da bismo komunicirali sa vama u vezi sa kupovinom\nili iznajmljivanjem i obezbedili vam uslugu vezanu za kupce.\n· Da bismo ispunili ugovore o podršci sa kupcem, obavili održavanje i popravke i dostavili iznajmljena Sredstva ili delove.\n· Da bismo davali preporuke vezane za bezbednost, ispravnost Sredstava, održavanje, obuku rukovalaca\no efikasnosti i produktivnosti na radnoj lokaciji.\n· Da bismo poboljšali bezbednost mašinskih operacija, uključujući praćenjem blizine Sredstvima, drugih objektima ili ljudima.\n· Da bismo omogućili usluge daljinskog tehničara, kao što su daljinsko rešavanje problema i daljinsko podešavanje.\n· Da bismo vam pružili usluge i sadržaj zasnovane na lokaciji.\n· Za omogućavanje komunikacije:\n· Da bismo upravljali vezom sa Sredstvom ili Uređajem.\n· Da bismo omogućili vama i drugim korisnicima Aplikacija da međusobno komunicirate putem Aplikacija.\n· Da bismo slali administrativne ili ugovorne informacije, na primer, informacije koje se odnose na uslove\ni odredbe korišćenja Digitalnih ponuda, smernice o garanciji ili ugovore o servisiranju.\n· Da bismo vam pružili informacije o novim proizvodima i uslugama i da bismo vam slali marketinške komunikacije za koje verujemo da vas mogu zanimati.\n· Da bismo obavljali istraživanja tržišta ili procenjivali kompaniju Caterpillar ili Distributivne mreže.\n· Da bismo obavljali analitiku podataka, revizije, usavršili proizvode, razvijali nove proizvode, poboljšavali, usavršili i modifikovali naše Digitalne ponude, identifikovali trendove upotrebe i obavljali i proširivali naše poslovne aktivnosti, kao i za statističke analize na osnovu zbirnih i podataka koji ne otkrivaju identitet, kao\nšto su izveštaji o uporednoj proceni.\n· Da bismo pružali usluge klijentima, upravljali tokom posla, pratili popravke, projektovali buduća održavanja\ni usluge i rešavali probleme.\n· Da bismo proverili efikasnost preporuka, rešavali pritužbe i ispunjavali narudžbine.\n· Da bismo upravljali inventarom tako da vam možemo obezbediti delove i usluge.\n· Da bismo upravljali flotom Sredstava u vlasništvu ili iznajmljenih Sredstava.\n· Da bismo doveli efikasnost operacija na maksimum i povećali prodaju.\n· Da bismo razvijali digitalne aplikacije.\n· Da bismo vam omogućili da učestvujete u lutrijama, takmičenjima ili sličnim promocijama i da bismo upravljali ovim aktivnosti. Neke od ovih aktivnosti imaju dodatna pravila, koja mogu da sadrže dodatne informacije\no načinu na koji koristimo i otkrivamo vaše Lične informacije. Predlažemo vam da pažljivo pročitate ta pravila, uključujući Globalnu izjavi o privatnosti podataka kompanije Caterpillar i sva primenjiva obaveštenja o privatnosti.\n· Za dodatne potrebe o kojima se dogovorimo sa vama.\nU pogledu audiovizuelnih podataka koji identifikuju individualne ili fiziološke podatke za pojedinca čiji identitet može da se otkrije, koristićemo te podatke samo da bismo obezbedili proizvode i usluge našim klijentima, uključujući i davanje preporuka vezanih za bezbednost, ispravnost Sredstva, održavanje, efikasnosti, obuku rukovalaca o efikasnosti i produktivnosti na radnoj lokaciji, kao i za poboljšavanje naših proizvoda i usluga.\nKAKO MOŽEMO DA OTKRIVAMO INFORMACIJE\nMožemo da otkrivamo informacije:\n· Pravnim licima koja direktno ili indirektno upravljaju, kojima upravlja ili koja su pod zajedničkim upravljanjem sa kompanijom Caterpillar Inc. („Filijale“) u svrhe opisane u ovoj Izjavi o upravljanju podacima. Caterpillar Inc. je pravno lice odgovorno za informacije koje se zajedno koriste sa njenim Filijalama.\n· Distributivnim mrežama kako bismo im dozvolili da koriste Podatke sistema i Lične podatke da bi održali odnose sa vama, obezbedili vam usluge i slali marketinške komunikacije.\n· Vlasnicima Sredstava, da bismo im dozvolili da upravljaju korišćenjem Sredstava.\n· Našim dobavljačima usluga koji pružaju usluge kao što su analitika podataka, pružanje informacionih tehnologija i povezane infrastrukturne, razvoj aplikacija, hosting platformi, korisnički servis, razvoj proizvoda, revizija, savetodavne i druge usluge.\n· Proizvođačima komponenti, kako bismo im dozvolili da proučavaju korišćenje svojih proizvoda, da poboljšaju svoje proizvode i razvijaju nove proizvode.\n· Agentima, dobavljačima usluga ili ostalim trećim stranama koje su angažovane ili uključene u poslovanje sa vlasnicima Sredstava i koje imaju odgovornost za upravljanje Sredstvima.\n· Trećoj strani u slučaju reorganizovanja, spajanja, prodaje, zajedničkog poduhvata, dodeljivanja, transfera ili drugog uređenja celokupnog poslovanja naših Filijala, Sredstava ili akcija, kao i bilo kog njihovog dela (uključujući i u vezi sa eventualnim stečajnim ili sličnim postupcima).\n· Da bi dostupni podaci bili dosledni sa ovom Izjavom o upravljanju podacima putem portala Cat Developer portal ili drugih sličnih API-ja.\n· Dodatnim primaocima oko kojih se dogovorimo sa vama.\nPodaci o lokaciji: možemo da delimo informacije o lokaciji sa našim Filijalama i Distributivnim mrežama kako bismo im omogućili da vam obezbede lokalizovani sadržaj i usluge. U nekim slučajevima, možda će vam biti dozvoljeno da dopustite ili zabranite takvo korišćenje i/ili deljenje lokacije Uređaja, ali ako to učinite, mi i/ili naše Filijale i Distributivne mreže možda neće moći da vam obezbede primenjive usluge i sadržaj.\nMožemo da koristimo ili otkrivamo informacije kako smatramo da je neophodno ili prikladno: (a) pod važećim zakonom, uključujući zakone van vaše zemlje prebivališta; (b) da bismo ispoštovali pravne procese; (c) da bismo reagovali na zakonske zahteve javnih i vladinih organa, uključujući javne i vladine organe van vaše zemlje prebivališta; (d) da bismo primenjivali naše uslove i odredbe; (e) da bismo zaštitili naše poslovanje ili poslovanje bilo koje od naših Filijala i Distributivnih mreža; (f) da bismo zaštitili naša prava, privatnost, bezbednost ili imovinu, i/ili prava, privatnost, bezbednost ili imovinu naših Filijala, Distributivne mreže, vas ili drugih, uključujući za svrhe bezbednosti informacija; i (g) da bismo mogli da radimo na dostupnim rešenjima ili ograničili štetu koju možemo da pretrpimo.\nInformacije koje ne otkrivaju identitet ili objedinjene informacije: možemo da koristimo i otkrivamo informacije koje ne otkrivaju identitet ili objedinjene informacije (tj. informacije koje ne identifikuju vas ili bilo kojeg drugog korisnika Digitalnih ponuda) u bilo koje svrhe, osim u slučaju kada je potrebno da u uradimo nešto drugo prema primenjivom zakonu.\nDALJINSKE USLUGE I AŽURIRANJA\nKao što je detaljnije opisano u dokumentu Cat® daljinske usluge – proces ažuriranja softvera za izabrane softvere za Product Link™ Telematics i Cat Equipment Control Module, u zavisnosti od konfiguracije Uređaja\ni Sredstava, možemo da koristimo podatke sistema da bismo daljinski:\n· ispitivali i ažurirali Uređaje koje proizvodimo ili na neki drugi način pružamo (npr. da bismo ažurirali podešavanja sistema ili upravljali operaterima za komunikaciju koji se koriste za povezivanje sa kompanijom Caterpillar ili našim Filijalama);\n· ažurirali softver koji kontroliše rad mašine za vaše Cat Sredstvo, a možemo da prosledimo datoteke za ažuriranje softvera na Sredstvo u okviru priprema za ažuriranje.\nPogledajte Cat® daljinske usluge – proces ažuriranja softvera za izabrane softvere za Product Link™ Telematics i Cat Equipment Control Module da biste saznali više o načinu na koji upravljamo daljinskim ažuriranjima softvera i vašim opcijama koje se odnose na daljinska ažuriranja softvera.\nKoristimo razumne organizacione, tehničke i administrativne mere namenjene zaštiti informacija u okviru naše organizacije. Nažalost, ni za jedan sistem za prenos podataka ili skladište se ne može garantovati da je 100% bezbedno. Ako imate razloga da verujete da vaša interakcija sa nama više nije bezbedna (na primer, ako smatrate da je bezbednost vašeg naloga ugrožena), odmah nas obavestite u skladu sa odeljkom „Kontaktirajte nas“ koji je naveden u nastavku.\nOPCIJE I PRISTUP VEZANI ZA LIČNE INFORMACIJE\nPogledajte Globalnu izjavu o privatnosti podataka kompanije Caterpillar i sva primenjiva obaveštenja o privatnosti da biste razumeli svoja prava i opcije u vezi sa našom upotrebom i obelodanjivanjem vaših Ličnih informacija.\nSadržaj trećih strana: ova Izjava o upravljanju podacima ne odnosi se na i mi nismo odgovorni za (i) privatnost, informacije ili druge postupke bilo koje treće strane koja radi na bilo kojoj veb-lokaciji ili u usluzi na mreži\ndo kojih vode veze od Digitalnih ponuda (na primer, naše aplikacije mogu da obuhvataju, da bi vama bilo praktičnije, hipervezu do informacija o lokalnom vremenu koje obezbeđuje treća strana sa kojom nemamo poslovne odnose) i (II) Lične informacije koje kontroliše treća strana, kao što su dobavljač, dobavljač usluga ili klijent, čak i ako te Lične informacije prikuplja ili na drugi način obrađuje kompanija Caterpillar. Nadalje, uključivanje veze u Digitalnu ponudu ne podrazumeva podržavanje povezane lokacije ili usluge od strane nas\nili naših Filijala.\nPrekogranični prenosi: vaše informacije mogu biti uskladištene i obrađene u bilo kojoj zemlji u kojoj radimo ili gde rade naši dobavljači usluga, a korišćenjem Digitalne ponude ili pružanjem podataka nama na neki drugi način u skladu sa ovom Izjavom o upravljanju podacima pristajete na prenos informacija u zemlje izvan vaše zemlje prebivališta, uključujući i Sjedinjene Američke Države, koje možda imaju pravila za zaštitu podataka koja se razlikuju od onih u vašoj zemlji.\nOsetljive informacije: naše Digitalne ponude nisu predviđene za to da nam šaljete osetljive Lične informacije, kao što su broj socijalnog osiguranja, informacije koje se odnose na rasno ili etničko poreklo, politička mišljenja, verska ili druga uverenja, genetske karakteristike, kriminalnu prošlost ili članstvo u sindikatu. Tražimo da se uzdržite od slanja takvih informacija nama putem Digitalnih ponuda ili na neki drugi način.\nDistributivne mreže: distributivne mreže mogu da imaju sopstvene izjave o privatnosti i smernice za upravljanje podacima. Savetujemo vam da redovno pregledate takve izjave. Takve izjave i smernice specifične su za odgovarajućeg dilera i ne primenjuju se na naše prikupljanje, upotrebu, obelodanjivanje informacija ili upravljanje informacijama koje su opisane u ovoj Izjavi o upravljanju podacima, Globalnoj izjavi o privatnosti podataka kompanije Caterpillar i svim primenjivim obaveštenjima o privatnosti.\nAŽURIRANJA OVE IZJAVE O UPRAVLJANJU PODACIMA\nMožemo da promenimo ovu Izjavu o upravljanju podacima. Legenda „POSLEDNJE AŽURIRANJE“ na vrhu\nove stranice pokazuje kada je ova Izjava o upravljanju podacima poslednji put promenjena. Sve promene stupaju na snagu kada objavimo revidiranu Izjavu o upravljanju podacima. Ako koristite Digitalne ponude\nnakon ovih promena, to znači da prihvatate revidiranu Izjavu o upravljanju podacima.\nAko imate bilo kakva pitanja u vezi sa ovom Izjavom o upravljanju podacima, kontaktirajte nas na CatDigitalSupport@Cat.com.


Akcija „Udomljavanje štenaca”, pokazna vežba i dresura pasa - Sirmiuminfo\nAkcija „Udomljavanje štenaca”, pokazna vežba i dresura pasa\nSremska Mitrovica – Akcija „Udomljavanje štenaca” danas je uspešno realizovana u Mesnoj zajednici „Sutjeska” u saradnji sa Prihvatilištem za pse Kazneno-popravnog zavoda Sremska Mitrovica. Održana je pokazna vežba odraslih pasa, kao i predavanje o dresuri pasa.\nGotovo sva štenad doneta iz prihvatilišta u KPZ-a udomljena je još pre početka ove akcije, održane prvi put ispred prostorija mesne zajednice. Prema podacima nadležnih oko devet pasa se usvoji mesečno iz prihvatilišta.\n„Mesna zajednica „Sutjeska” u saradnji sa Kazneno-popravnim zavodom Sremska Mitrovica organizovala je danas akciju udomljavanja štenadi. Sva štenad su vakcinisama, zdrava, očišćena od parazita i spremna za novi dom. Danas smo pored ove akcije imali i pokaznu vežbu sa službenim psom i predavanje o odgovornom vlasništvu i samoj dresuri pasa. Grad Sremska Mitrovica ima izuzetnu saradnju sa prihvatilištem u KPZ. Svi psi koji se sklone sa ulice su zbrinuti, imaju adekvatnu negu i fizičku aktivnost. Ovim putem svi psi sa ulice imaju mogućnost da pronađu svoj novi dom,” rekao je Miloš Madžić organizator aktivnosti u ime MZ „Sutjeska”.\nU okviru akcije održana je i pokazna vežba sa službenim psom, a predavanje o odgovornom vlasništvu i samoj dresuri pasa održao je stariji komandir Predrag Balanac, vodič službenih pasa i odgovorno lice u prihvatilištu za pse Kazneno-popravnog zavoda Sremska Mitrovica.\n„Kazneno-popravni zavod u Sremskoj Mitrovici jedan je od tri zavoda u Evropi koji sprovodi program resocijalizacije osuđenika pomoću pasa, a jedini zatvor u svetu koji ima registrovano prihvatilište za pse. Naš program traje deset nedelja, a sastoji se iz psihološke porške, teorijskog i praktičnog dela. Psihološku podršku pružaju naši vaspitači-priholozi, terorijski deo podrazumeva predavanje o kinologiji, a praktični deo rad osuđenika sa psima. Ovo je prva saradnja sa MZ „Sutjeska”, rezultati su odlični, svi štenci su udomljeni i nadam se da ćemo ovakve akcije organizovati i u budućnosti”, rekao je Balanac.\nZa vrlo kratko vreme svi psi su našli svoj novi dom, a kako najavljuju organizatori akcije, zbog velikog interesovanja, nastaviće se i u narednom periodu.


Rano jutros velika policijska akcija | Starmo\nNaslovnica BiH Rano jutros velika policijska akcija\nSarajevo — Rano jutros, policijski timovi Uprave policije Ministarstva unutrašnjih poslova Zeničko-dobojskog kantona, počeli su istovremene pretrese na 32 lokacija na području Zenice, devet lokacija na području Srednjobosanskog kantona i dvije lokacije u Sarajevu.\nRadi se o nastavku opsežne policijske akcije kodnog naziva “MREŽA IV “, koju sprovodi Uprava policije Ministarstva unutrašnjih poslova Zeničko-dobojskog kantona u saradnji i pod nadzorom Kantonalnog tužilaštva Zeničko-dobojskog kantona, a današnje aktivnosti se provode u saradnji sa Federalnom upravom policije i Upravom policije Ministarstva unutrašnjih poslova Srednjobosanskog kantona, prenosi televizija N1.\nDanašnja akcija je usmjerena na hapšenje i procesuiranje osoba koja se sumnjiče za vršenje krivična djela u vezi zloupotrebe opojnih droga i nedozvoljenog posjedovanja oružja i municije.\nPretresi objekata i osoba na navedenim lokacijama su vrše s ciljem pronalaženja i privremenog oduzimanja predmeta koji mogu poslužiti kao dokaz u daljnjem postupku, kao i lociranja i lišenja slobode lica koja su meta akcije, a koja se sumnjiče za izvršenje navedenih krivičnih djela.\nViše detalja o samoj akciji, kao i rezultatima bit će poznato tokom dana.


Pet najvećih finansijskih prevara svih vremena - Sputnjik Srbija\n01:13 17 Jun 2021\n21:15 07.08.2018 (osveženo 08:15 08.08.2018) Preuzmite kraći link\nRačunovođe, rukovodioci, advokati… neki su mrtvi ili u zatvoru, dok su drugi sasvim dobro, nakon što su osmislili finansijski kriminal koji im je doneo milijarde dolara.\nEvo najvećih finansijskih skandala svih vremena.\nIme Ponci je postalo „zaštitni znak“ za specifičnu vrstu prevare koja podrazumeva privlačenje novih investitora, kako bi platili profit već postojećim investitorima određenog projekta. Čarls Ponci, italijanski imigrant, tražio je od ljudi da investiraju u njegovo poslovanje, obećavajući im 50 odsto profita za 45 dana, pa je još 1919. godine postao otac klasične piramidalne šeme.\nNaime, Ponci je 1919. godine uočio nedostatak u sistemu međunarodnih poštanskih kupona, koji je iskoristio da napravi piramidalnu šemu koja je garantovala ulagačima dobit od 50 odsto na ulog u kuponima. Ponci je neko vreme isplaćivao obećane uloge sa kamatom, što je privuklo nove ulagače, ali se „piramida“ posle izvesnog vremena srušila, jer je trošio novac koji je dobijao od novih ulagača na isplaćivanje kamata starim ulagačima i na sebe.\nPoncijeva šema počela je da se razotkriva u avgustu 1920. godine, kada je list „Boston post“ pokrenuo istragu o njegovom poslovanju. Nastala je prava „jurnjava“ prevarenih investitora na Poncijevu kompaniju, koji su pokušavali da izvuku uloženi novac. Ponci je uhapšen u avgustu 1920. godine i optužen za 86 tačaka prevare pošte. Dugovao je milione dolara i izjasnio se krivim za prevaru pošte. Osuđen je na pet godina zatvora. 1949. godine ovaj prevarant je umro bez prebijenog dolara u Rio de Žaneiru.\nEnergetska kompanija „Enron“, sa sedištem u Teksasu, postala je klasičan primer neverovatnog pada nakon vrtoglavog uspeha. Ova firma je 1990-ih u časopisu „Forčjun“ rangirana kao najinovativnija u korporativnoj Americi tokom punih šest godina.\nMeđutim, do novembra 2001. godine akcije kompanije su pale na manje od jednog dolara, ubrzo nakon što je izvršni direktor Kenet Lai bio uhapšen, zbog skrivanja duga kompanije od nekoliko milijardi dolara. Sledeće godine „Enron“ je prijavio bankrot, postavši tako najveća kompanija koja je u to vreme došla u takvu situaciju. Lai je proglašen krivim 2006. godine po šest tačaka prevare i zavere i četiri tačke o bankarskoj prevari. Umro je od srčanog udara iste godine, čekajući na izricanje kazne.\nSamo godinu dana posle skandala sa kompanijom „Enron“, tužena je druga najveća američka telekomunikaciona kompanija „Vorldkom“. Iako je ova korporacija brzo rasla, ispostavilo se da su se izvršni direktor „Vorldkoma“ Bernard Ebers i drugi top menadžeri služili računovodstvenim prevarama, kako bi prevarili investitore.\n„Muljanje“ sa računovodstvenim knjigama povećalo je imovinu kompanije za oko 11 milijardi dolara, sa 3,8 milijardi američkih dolara na lažnim računima. Bivši izvršni direktor osuđen je na 25 godina zatvora. Ebers je počeo sa izdržavanjem kazne 2006. godine u Federalnoj popravnoj ustanovi Oakdejl u Luizijani.\nBivši neizvršni predsednik NASDAK berze priznao je da je izvršio najveću „Ponzi“ prevaru svih vremena. Bernard Berni Madof je prevario investitore za, kako se procenjuje, 64,8 milijardi dolara, tako što je isplaćivao visoku mesečnu kamatu klijentima sa novim ulaganjima u njegovu firmu, koristeći novac drugih klijenata. Madof je osuđen na maksimalnih 150 godina zatvora i nalazi se u Federalnom popravnom kompleksu Batner u Severnoj Karolini.\nPropast 150-godišnje investicione banke „Liman braders“ postao je simbol finansijske krize iz 2008. godine. Banka je bilo u velikoj meri uključena u obezbeđivanje hipotekarnih kredita, a propala je nakon rizičnog poslovanja nekretninama na američkom tržištu, pokrenuvši globalni kreditni slom. 2008. godine banka je podnela zahtev za stečaj, navodeći iznos od 639 milijardi dolara u imovini i 619 milijardi dolara duga.\nBankrot američke banke nazvan je „najvećim i najkomplikovanijim u istoriji“ i izazvao je ozbiljne posledice na globalnu ekonomiju.